Turska treća po čistoći plaža - TU magazin\nTurska treća po čistoći plaža\nTurska je odlučila da u narednim godinama bude prva zemlja u svetu po broju plaža koje nose oznaku Plava zastavica\nTurska je treća zemlja po čistoći plaža na svetu. Turska se sa ukupno 519 plaža ovenčanih oznakom Plava zastavica našla na visokom trećem mestu među 49 zemalja sveta. Na drugom, odnosno trećem mestu se nalaze Španija i Grčka. Njihov plan je, kako ističe ministar za životnu sredinu i urbanizaciju, da do 2023. godine budu prva zemlja na svetu po broju najčistijih plaža.\nOsim plaža, ovo priznanje su imaju i 22 marine u zemlji, kao i 6 jahti i 10 održivih turističkih brodova, navodi Hurriyet daily news. Zemlje koje imaju Plavu zastavu dokazuju kako zadovoljavaju ekološke standarde i pokazuju svoj doprinos ciljevima održivog razvoja.\nPlava zastavica je priznanje koje se dodeljuje na međunarodnom nivou, a dodeljuje se za čiste i sigurne plaže, odnosno plaže koje ispunjavaju sve ekološke standarde. Najveći deo plaža koje su ove godine ponele oznaku Plave zastavice nalaze se na egejskoj obali Turske. Sama činjenica da je Turska treća po čistoći plaža samo pokazuje želju ove zemlje da bude lider u turizmu.\nPrethodni tekstLetnje izdanje Beogradskog salona vina\nSledeći tekstU srcu Izole kuca novi hotel


NJUJORK - Ruski crtani film za decu o nestašnoj devojčici Maši i simpatičnom medvedu postao je pravi hit i na Jutjubu pošto se našao među 20 videa koji su prikupili po milijardu pregleda.\nU "klub Jutjub milijardera" uvrstila se 17. epizoda "Maše i medveda" od ukupno 54 epizode koje se mogu pronaći na Jutjubu.\nCrtać je stekao poklonike širom sveta, od Nemačke i Australije do SAD.\nPomenuta epizoda crtaćaa stekla je status 13. najpopularnijeg videa na Jutjubu svih vremena.\nU klub Jutjub milijardera nedavno je ušao i video za pesmu "Helo" od Adel, koji je tu titulu dostigao u rekordnom vremenu i tako sa istog pijedestala srušio "Gangam Stajl" korejskog pevača Psy-a.\n« Reditelj filmova "Umri muški" biće gost 44. Festa TOM I DŽERI SLAVE ROĐENDAN Pogledajte prvu epizodu ovog čuvenog crtaća »\n10. TRAŽITE USLUGE Trik: Zamolite nekoga da vam učini nešto – poznat i kao trik…


Fudbaler Vest Broma se vratio u domovinu - Sportske.net\nFudbaler Vest Broma se vratio u domovinu\nKako stoji na zvaničnoj stranici švedskog kluba, iskusni defanzivac je napustio "Hotorns".\nPL - Gostima ni mrvicePreporod Lestera, Soton i Votford odigrali meč kola, Milivojević taličan za "Orlove"!Očekujemo "ludilo" na 'Enfild Roudu'Bivši "Tobdžija" na korak od BajernaČelsi gazi ka tituli, srpski "Orao" taličan za londonske "Orlove"\nNovi igrač švedskog Đurgardena je doskorašnji štoper Vest Bromvič Albiona Jonas Olson.\nIskusni švedski štoper, pao je u drugi plan kod Tonija Pjulisa, iskusni Geret Mekoli i Džoni Evans su nezamenjivi ove sezone na pozicijama centralnih bekova, te je 34-godišnji Olson postao višak, što ga je delom i nateralo da prihvati poziv iz domovine.\nOn se nakon 13 godina u "izgnanstvu" vratio u svoju matičnu Švedsku, a sa tamošnjim Đurgardenom potpisao je dvogodišnji ugovor.\n"Sjajno je biti ovde u Đurgardenu i nazad u Švedskoj, nakon 13 godina u inostranstvu", izjavio je Olson po potpisivanju saradnje.\nDobio je dres sa brojem 13, a VBA mu je izašao u susret, te su prevremeno raskinuli saradnju sa švedskim defanzivcem, sa kojim su ugovor imali do kraja tekuće sezone.\nBlå Gult till Blåränderna!Välkommen till Djurgården, 13 Jonas Olsson #stolthetpåplats pic.twitter.com/dnMPxIjC2P\n— Bosse Andersson (@DIF_Boa) 23. март 2017.


ODRŽANA IZBORNA SKUPŠTINA SAMOSTALNOG SINDIKATA ZAPOSLENIH U AGROINDUSTRIJSKOM KOMPLEKSU VOJVODINE\nIzborna skupština Samostalnog sindikata zaposlenih u agroindustrijskom kompleksu Vojvodine održana je 28. februara 2020. godine u Novom Sadu. Pored članova prethodnog i novog saziva, Izbornoj skupštini su prisustvovali i Tomislav Stajić, sekretar Veća SSSV, zatima Dragan Tankosić, predsednik SSS opštine Bačka Palanka, Drago Tešić, predsednik SSS opštine Ruma i Nikola Kovačević, potpredsednik SSS grada Zrenjanina.\nSkupština je nakon razmatranja, usvojila dokumente Izborne skupštine, Izveštaj o radu Sindikata između dve skupštine, kao i Program rada Sindikata za naredni mandatni period 2020 - 2025. godine.\nZa predsednika Samostalnog sindikata zaposlenih u agroindustrijskom kompleksu Vojvodine, za mandatni period 2020 – 2025. godine, jednoglasno je izabran Anđelko Bokić, zaposlen u AD „Dijamanat“ Zrenjanin. Na Izbornoj skupštini, pored predsednika izabrana su i četiri člana Veća Saveza samostalnih sindikata Vojvodine, član Statutarnog odbora SSSV, kao i četiri delegata za 22. Konferenciju SSSV iz Samostalnog sindikata zaposlenih u agroindustrijskom komplesku Vojvodine. Takođe, članovi Izborne skupštine Samostalnog sindikata zaposlenih u agroindustrijskom kompleksu Vojvodine su jednoglasno predložili da predsednik Saveza samostalnih sindikata Vojvodine, u mandatnom periodu 2020-2025. godine, bude Goran Milić.\nBOŽO DOSTIĆ JEDNOGLASNO IZABRAN ZA PREDSEDNIKA POKRAJINSKOG ODBORA SAMOSTALNOG SINDIKATA RADNIKA ENERGETIKE VOJVODINE\nU četvrtak, 27. februara 2020. godine, u sali Radničkog doma „Svetozar Marković“ u Novom Sadu, održana je Konstitutivna sednica Pokrajisnkog odbora Samostalnog sindikata radnika energetike, za mandatni period 2020-2025. Pored članova Pokrajinskog odbora sednici je prisustvovao i Veljko Milošević, predsednik Samostalnog sindikata radnika energetike Srbije.\nUčesnici konstitutivne sednice su razmatrali i jednoglasno usvojili Pravila o radu Pokrajinskog odbora, Izveštaj o radu Pokrajinskog odbora za prethodni mandatni period i Program rada za period 2020-2025. godina. Tokom rasprave o dokumentima prisutni su posebno istakli prve efekte usvojenog Zakona o agencijskom zapošljavanju, i naglasili da će prioretetni zadatak u narednom period biti dosledna primena Zakona, zaštita i organizovanje agencijskih radnika. Veljko Milošević je istakao da će drugog dana Kongresa SSRES biti organizovan seminar na kojem će upravo po ovoj temi prisutni moći da diskutuju sa predstavnicima Ministarstva.\nZa predsednika Pokrajinskog odbora Samostalnog sindikata radnika energetike, za mandatni period 2020–2025. godine, jednoglasno (tajnim glasanjem) je izabran Božo Dostić, iz Rafinerije nafte Pančevo, a za delegate 22. Konferencije Saveza samostalnih sindikata Vojvodine su izabrani Zora Gligorić i Milan Vasić. Takođe, Prisutni su jednoglasno predložili kandidature Veljka Miloševića, za predsednika Samostalnog sindikata radnika energetike Srbije i Gorana Milića za predsednika Saveza samostalnih sindikata Vojvodine.\nODRŽANI IZBORI U SINDIKATU ZAPOSLENIH U PRAVOSUDNIM ORGANIMA VOJVODINE\nIzborna skupština Sindikata zaposlenih u pravosudnim organima Vojvodine održana je 24. februara 2020. godine u Novom Sadu. Pored delegata prethodnog i novog saziva, sednici Izborne skupštine prisustvovao je i sekretar Veća Saveza samostalnih sindikata Vojvodine Tomislav Stajić.\nZa predsednika Sindikata zaposlenih u pravosudnim organima Vojvodine, za mandatni period 2020 – 2025. godine, jednoglasno je izabran Branislav Bursać, predsednik Sindikalne organizacije Kazneno-popravnog zavoda Sremska Mitrovica.\nUčesnici Skupštine su nakon razmatranja, usvojili dokumenta Izborne skupštine, Izveštaj o radu za prethodni mandatni period, kao i Program rada za naredni mandatni period 2020 - 2025. godine.\nNa Izbornoj skupštini izabran je član Veća Saveza samostalnih sindikata Vojvodine, član Nadzornog odbora SSSV, kao i delegat za 22. Konferenciju SSSV iz Sindikata zaposlenih u pravosudnim organima Vojvodine. Izborna skupština Sindikata zaposlenih u pravosudnim organima Vojvodine jednoglasno je predložila Gorana Milića za predsednika Saveza samostalnih sindikata Vojvodine.\nSVETSKI DAN SOCIJALNE PRAVDE - 20. FEBRUAR\nSvetski dan socijalne pravde, odlukom generalne skupštine Ujedinjenih nacija, obeležava se 20. februara. Današnji dan je prilika da se skrene pažnja na siromaštvo, socijalnu i ekonomsku isključenost, nejednakost, nezaposlenost i nasilje, odnosno da se promovišu prinicipi dostojanstvenog rada, solidarnosti, jednakosti, ravnopravnosti i naporima za stvaranje jednakih šansi za sve.\nTeške socijalne prilike govore da je Srbija daleko od socijalne pravde. Živimo u društvu u kome su izrazito naglašene socijalne i ekonomske razlike, zbog čega kulminira veliko nezadovoljstvo i zaposlenih i nezaposlenih. Svedoci smo sve većih socijalnih nejednakosti, siromaštva, nezaposlenosti, nesigurnosti rada i niskih zarada od kojih ne može dostojanstveno da se živi, kao i brojnih problema iz oblasti rada, koji dovode do sve većeg razočarenja, naročito među mladima, koji se odražava odlaskom u inostranstvo u potrazi za nekim lepšim životom.\nPrema poslednjim dostupnim podacima, stopa rizika od siromaštva, u 2018. godini, iznosila 24,3%, odnosno svaki četvrti stanovnik Srbije živi na margini siromaštva, na ivici egzistencije, u nemogućnosti da ostvari adekvatnu zdravstvenu zaštitu i obrazovanje. Od toga, oko pola miliona ljudi (6,7%), ne može da zadovolji ni osnovne egzistencijalne potrebe. Posebno zabrinjava činjenica što je među njima najveći broj dece, starih, bolesnih i osoba sa invaliditetom. Siromaštvo takođe pogađa i nezaposlene i porodice sa i porodice sa troje i više izdržavane dece. Prag rizika od siromaštva iznosio je 16.615 dinara prosečno mesečno za jednočlano domaćinstvo, dok je za četvoročlano domaćinstvo iznosio 34.892 dinara. Samo oko pet miliona građana Srbije je uspeo da dosegne ovaj prosek.\nStatistika svakako ne znači ništa ugroženim građanima, već daje zadatak svima nama da uradimo nešto kako bi barem malo olakšali život našim sugrađanima. Zato, na današnji dan, Savez samostalnih sindikata Vojvodine apeluje da se preduzmu sve mere kako bi se smanjio rizik od siromaštva, socijalne isključenosti i zaštitila ljudska prava i dostojanstvo. Neophodno je poboljšati mere socijalne politike prema onima koji su ostali bez posla i čije su porodice socijalno i ekonomski ugrožene, veća podrška deci, mladima i starijima, kao i veća ulaganja u socijalnu i zdravstvenu zaštitu, obrazovanje i zapošljavanje.\nSocijalna pravda, ljudska prava i dostojanstvo moraju imati prioritet pred interesima kapitala! Zato pozivamo sve članove sindikata, kao i ostale građane, da budu solidarni i odgovorni prema najugorženijim i najranjivijim grupama stanovništva. Pridružite nam se u promociji i borbi za socijalnu pravdu, smanjenje socijalnih razlika, solidarno, socijalno odgovorno i humano društvo.\nJednoglasnom odlukom Slavku Đakoviću novi mandat predsednika Pokrajinskog odbora Sindikata radnika trgovine Vojvodine\nIzborna skupština Sindikata radnika trgovine Vojvodine održana je danas, u Novom Sadu, u konstruktivnoj i radnoj atmosferi. Pored delegata prethodnog i novog saziva, sednici Izborne skupštine prisustvovao je i sekretar Veća SSSV Tomislav Stajić.\nNa sednici je jednoglasno usvojen Izveštaj o radu Pokrajinskog odbora Sindikata radnika trgovine Vojvodine za mandatni period od 2015 – 2020. godine i Program rada za naredni petogodišnji period. Izborna skupština jednoglasno je donela Odluku o izboru Slavka Đakovića za novi petogodišnji mandat predsednika Pokrajinskog odbora Sindikata radnika trgovine Vojvodine. Delegati Skupštine su iz svog sastava izabrali šest članova Republičkog odbora Samostalnog sindikata trgovine Srbije. Za izbor na funkciju predsednika Republičkog odbora Samostalnog sindikata trgovine Srbije predložen je dosadašnji predsednik ovog organa Radoslav Topalović. Jednoglasnu podršku za novi, petogodišnji mandat na mestu predsednika SSS Vojvodine dobio je Goran Milić. U skladu sa Odlukom Veća SSS Vojvodine, Skupština je, pored predsednika Slavka Đakovića, izabrala i Džuliju Mihajlović za člana Veća,a Đurđicu Manojlović za člana Statutarnog odbora SSS Vojvodine. Delegat Dvadesetdruge konferencije SSSV u ime Pokrajinskog odbora Sindikata radnika trgovine Vojvodine biće Siniša Tomašević.\nLJUBENKO ZVIZDIĆ – PONOVO PREDSEDNIK SAMOSTALNOG SINDIKATA GRAFIČKE, IZDAVAČKE, INFORMATIVNE DELATNOSTI I KINEMATOGRAFIJE VOJVODINE\nIzborna skupština Samostalnog sindikata grafičke, izdavačke, informativne delatnosti i kinematografije Vojvodine održana je 11. februara 2020. godine u Novom Sadu. Za predsednika Samostalnog sindikata grafičke, izdavačke, informativne delatnosti i kinematografije Vojvodine, za mandatni period 2020 – 2025. godine, izabran je dosadašnji predsednik, Ljubenko Zvizdić, zaposlen u RT Vojvodine.\nSkupština je, nakon razmatranja, usvojila dokumente Izborne skupštine, Izveštaj o radu za prethodni mandatni period, kao i Program rada za mandatni period 2020 - 2025. godine. Na Izbornoj skupštini izabran je član Veća Saveza samostalnih sindikata Vojvodine, kao i delegat za 22. Konferenciju SSSV iz Samostalnog sindikata grafičke, izdavačke, informativne delatnosti i kinematografije Vojvodine.\nČlanovi Izborne skupštine Samostalnog sindikata grafičke, izdavačke, informativne delatnosti i kinematografije Vojvodine jednoglasno su predložili da predsednik Saveza samostalnih sindikata Vojvodine, u mandatnom periodu 2020-2025. godine, bude dosadašnji predsednik, Goran Milić, a Dragutin Remecki predsednik Samostalnog sindikata grafičke, izdavačke, informativne delatnosti i kinematografije Srbije. Skupštini su, pored članova - delegata, prethodnog i novog saziva, prisustvovali Tomislav Stajić, sekretar Veća SSSV.\nVEĆE SSSV DONELO JE ODLUKU O SAZIVANJU DVADESETDRUGE KONFERENCIJE SAVEZA SAMOSTALNIH SINDIKATA VOJVODINE\nVeće SSSV je na svojoj 23. sednici usvojilo Odluku o sazivu i predlogu dnevnog reda Dvadesetdruge konferencije Saveza samostalnih sindikata Vojvodine. U skladu sa navedenom Odlukom Dvadesetdruga konferencija SSSV će se održati 19. marta 2020. godine u Novom Sadu.\nNa današnjoj sednici odlučeno je da se do održavanja Dvadesetdruge konferencije SSSV održi sednica Predsedništva SSSV, na kojoj će se izvršiti verifikacija izbora predsednika i sekretara veća ssss za gradove, opštine i više opština na području AP Vojvodine.\nVeće je, takođe, donelo odluku i ovlastilo Predsedništvo SSSV i da utvrdi predloge sledećih dokumenata: Poslovnika o radu 22. Konferencije SSSV; Izveštaja o radu SSSV između 21. i 22. Konferencije i Programa rada SSSV za naredni mandatni period, koji će biti upućeni na adrese 177 delegata 22. Konferencije.\nOvim će biti ispunjeni svi statutarni uslovi za održavanje predstojeće Dvadesetdruge konferencije Saveza samostalnih sindikata Vojvodine.\nIZBORNA SKUPŠTINA SAMOSTALNOG SINDIKATA ZAPOSLENIH U SAOBRAĆAJU I VEZAMA VOJVODINE JE MIROSLAVU MIHAJLOVIĆU POVERILA NOVI MANDAT\nU sredu, 5. februara 2020. godine, u sali Radničkog doma „Svetozar Marković“ u Novom Sadu, održana je Izborna skupština Samostalnog sindikata zaposlenih u saobraćaju i vezama Vojvodine. Za predsednika Pokrajinskog odbora Samostalnog sindikata zaposlenih u saobraćaju i vezama Vojvodine jednoglasnom odlukom izabran je Miroslav Mihajlović, dok je za sekretara imenovan Robert Šulc.\nSkupštini su pored članova - delegata, prethodnog saziva i novog saziva, prisustvovali Tomislav Stajić, sekretar Veća SSSV i Ranko Božić, sekretar Republičkog odbora Samostalnog sindikata zaposlenih u saobraćaju i vezama Srbije.\nUčesnici Skupštine usvojili su izveštaj o radu Pokrajinskog odbora Samostalnog sindikata zaposlenih u saobraćaju i vezama Vojvodine u proteklom petogodišnjem periodu i program rada za naredni mandatni period od 2020 - 2025. godine. Za predsednika Republičkog odbora Samostalnog sindikata zaposlenih u saobraćaju i vezama Srbije predložen je dosadašnji predsednik Nebojša Mirović. Takođe, izabrani su i predstavnici sindikata u Republičkom odboru Samostalnog sindikata zaposlenih u saobraćaju i vezama Srbije. Izborna skupština jednoglasno je predložila Gorana Milića za predsednika Saveza samostalnih sindikata Vojvodine. Skupština je izabrala i delegata, Roberta Šulca, koji će pored izabranog predsednika Pokrajinskog odbora Samostalnog sindikata zaposlenih u saobraćaju i vezama Vojvodine, Miroslava Mihajlovića, učestvovati u radu predstojeće Dvadesetdruge konferencije Saveza samostalnih sindikata Vojvodine.


Kina može da ulaže u Ikarbus i FAP?\nMinistar ekonomije i regionalnog razvoja Srbije Mlađan Dinkić pozvao je kineske privrednike da ulažu u srpsku industriju kamiona i autobusa\n"Pozvali smo kineske partnere na ulaganje u Ikarbus i FAP", kazao je Dinkić i precizirao da je moguće zajedničko ulaganje ili grinfild investicija.\nMinistar ekonomije u Kini boravi u okviru delegacije koju predvodi predsednik Srbije Boris Tadić, razgovarao je i s predsednikom kineske Eksim (Exim) banke Li Žuoguom o kreditiranju infrastrukturnih projekata u Srbiji.\nPrema njegovim rečima za most Zemun-Borča, koji će biti izgrađen u okviru postignutog dogovora o strateškom partnerstvu dve zemlje, trebalo bi da bude odobren kredit od oko 200 miliona evra.\n"Kina će na internom tenderu izabrati najpovoljnije ponude svojih kompanija koje će biti glavni izvođači radova", naveo je Dinkić i dodao da će na izgradnji tog kapitalnog objekta kao izvodjači biti angažovana i srpska preduzeća.\nEksim banka može, kako je precizirao, da odobri kredit na 15 godina, sa početkom otplate od pet godina i maksimalnom fiksnom kamatom do tri odsto godišnje.\nIzgradnja mosta Zemun-Borča trebalo bi da počne sledeće godine, a u narednoj fazi saradnje Srbije i Kine, vrednost infrastrukturnih radova mogla bi dostići i milijardu evra.\n"Planiramo više regionalnih projekata poput tunela kroz Frušku goru i obilaznice oko Kragujevca, ali i povezivanje Prokuplja i Šapca sa Koridorom 10", naveo je Dinkić i dodao da bi Eksim banka mogla da sufinansira i gradnju autoputa Beograd-Čačak.\nDelagacija Srbije sutra putuje u Šangaj, a u središtu pažnje biće razgovori o saradnji u modernim industrijama, kao što su elektronska i informatička.\n"Jasno samo stavili do znanja da nismo zainteresovani za tekstilnu i slične industrije, već za nove oblasti", kazao je Dinkić i dodao da saradnja s Kinom može značajno uticati na ekonomski razvoj Srbije.\nPredsednik Tadić i kineski predsednik Hu Djintao juče su postigli dogovor o uspostavljanju strateškog partnerstva dve zemlje u cilju daljeg unapredjenja bilateralnih odnosa i posebno ekonomske saradnje.\nMMF će biti popustljiviji prema Srbiji\nZvanična verzija Vladine platforme za pregovore sa Međunarodnim monetarnim fondom je dobra i mislim da postoji mogućnost da država obezbedi nastavak programa, a da ne bude primorana da podiže porez na dodatu vrednost, budući da iz pregleda situacije, kao i razgovora sa pojedinim članovima našeg pregovaračkog tima, stičem utisak da će misija ovog puta biti popustljivija - kaže Vladimir Vučković, profesor Megatrend univerziteta i saradnik biltena Makroekonomske analize i trendovi, u intervjuu za Danas, povodom dolaska misije MMF-a u ponedeljak\nKako bi Vlada mogla da nastupi u pregovorima?\n- Udarna igla sa naše strane biće predlog da se budžetski deficit poveća na 4,5 odsto BDP i insistiraćemo na kratkoročnoj i srednjoročnoj reformi javnog sektora, koja će započeti na jesen i trajati naredne dve do tri godine. Videćemo da li će to biti dovoljno za MMF, ali me ne bi čudilo da se u pregovorima nađu neka fina podešavanja, koja nisu toliko u žiži javnosti kao PDV, poput akciza ili određenih prihoda državnih organa, oporezivanja autorskih honorara ili novca koji je država pokušala da uzme od fakulteta. Nadam se da će to biti dovoljno, da ne bismo morali da podižemo PDV.\nKoliko je realno očekivati da se MMF zadovolji takvim predlozima bez zahteva za povećanje poreskih davanja?\n- MMF je sada mnogo manje zahtevan nego prethodnih godina, pošto je pretrpeo brojne kritike zbog loših poteza koje je povlačio u drugim zemljama. Sigurno je da će strogo zahtevati neke stvari, poput jasnog plana privatizacije javnih preduzeća, ali ako naša delegacija bude imala dobre argumente za svoju poziciju, moguće je da optimistična prognoza postane realna.\nKada Vlada od MMF-a zatraži da budžetski deficit poveća na 4,5 odsto BDP-a, moraće da pokaže da može da finansira toliki manjak. Koji bi način pokrivanja deficita bio prihvatljiv za MMF?\n- Bojim se da će se ići na dalje zaduživanje, pa ćemo MMF-u dokazivati da ćemo u narednim godinama moći da vraćamo te kredite. Imamo trezorske zapise, a moguće je da će država u panici ponovo ponuditi komercijalnim bankama da od njih uzme zajam, kao što je nedavno uzela 90 miliona evra od tri banke u Srbiji. Tu su i brojne međunarodne institucije i bilateralni sporazumi sa drugim državama, tako da trenutno nije problem zadužiti se. Međutim, to je samo odlaganje problema pa treba biti pametan i misliti o tome kako ćemo sve te dugove kasnije zaista vraćati.\nPredstavnike MMF-a u ponedeljak će dočekati premijer Mirko Cvetković sa savetnicima iz svog kabineta, kao i ministarka finansija Diana Dragutinović. Nezavisno od njih, sa članovima misije će razgovarati i ministar rada Rasim Ljajić, pošto, kako kažu za Danas u Cvetkovićevom kabinetu, kod svake revizije sporazuma, MMF ima sastanke sa predstavnicima pojedinačnih ministarstava kako bi se utvrdilo šta je od ranije dogovorenog urađeno. Pre sastanka sa MMF-om premijer će okupiti Ekonomski savet radi finalnih konsultacija, ali za sada nije predviđeno da se članovi Saveta sastanu sa misijom iz Vašingtona. Delegaciju MMF-a neće dočekati ministar ekonomije Mlađan Dinkić, koji je u poseti Kini, kao ni guverner Narodne banke Radovan Jelašić, koji takođe boravi u inostranstvu.\nAmerikanci ulažu u Kruševcu\nFirma „Silver dženezis” kreditira firmu „Dilab trejd” za nabavku opreme za izradu proizvoda na bazi srebra i zlata\nDušan Ilić sa izjavom o namerama firme „Silver dženezis” (Foto R. Stanković) Kruševac – Porodična firma „Dilab trejd” Dušana Ilića, koja se razvija u Biznis inkubator centru, u prilici je da prva, pre roka, okonča „inkubacioni period” i nastavi razvoj na novoj lokaciji, u saradnji sa kompanijom „Silver dženezis”. Ova američka firma je zainteresovana da unapredi srebrni i zlatni proizvodni program „Dilab trejda”, obezbeđujući najsavremeniju opremu vrednu 1,5 miliona evra.\n„Dilab trejd” je u proleće prošle godine dobio 40 kvadratnih metara u Biznis inkubator centru, a ove godine i proširenje. Sada koristi 140 kvadrata za proizvodnju „srebrne koloidne vode”, „srebrne kreme” i „srebrne zaštite”, a uskoro će na tržište lansirati „zlatnu koloidnu vodu”. Za kratko vreme ova firma je uspela da započne izvoz u susedne zemlje, a nedavno je jednoj trgovinskoj firmi u Švajcarskoj isporučila 300 jedinica svojih proizvoda.\n– Pored znanja i inventivnosti, u biznisu je neophodno nekada imati i sreće. Prošle godine posetio nas je tadašnji američki ambasador Kameron Manter. Upoznao se sa našim programom i nastojanjem da ubrzamo saradnju sa poznatom američkom kompanijom „Silver dženezis”. Pomogao nam je da brže dođemo do potpisivanja izjave o namerama, a potom i ugovora o investiciji. Dobićemo opremu koja je poslednja reč tehnologije, u kojoj je u procesu proizvodnje uticaj ljudskog faktora sveden na minimum – kaže tehnolog Dušan Ilić, vlasnik firme „Dilab trejd”, inače stručni saradnik na Visokoj hemijsko-tehnološkoj školi u Kruševcu.\nPrvi veliki uspeh „Dilab” je na tržištu napravio prošle godine lansirajući „srebrnu koloidnu vodu”, preparat koji pomaže lečenju infektivnih bolesti i podmlađivanju ljudskog tela. „Srebrna krema” sadrži čestice srebra čistoće 99,999 odsto, koje po rečima Ilića, imaju široku primenu kao pomoćno sredstvo u lečenju kože.\nNajnoviji proizvod na bazi srebra je „srebrna zaštita” koja neutrališe štetno bakterijsko dejstvo. Ilić tvrdi da je ovaj proizvod izvanredno pomoćno sredstvo za isceljivanje i prirodnu regeneraciju oštećenog tkiva i intimnih delova tela. Ovih dana u laboratoriji „Dilab” su završene pripreme recepture za novi proizvod, nazvan „zlatna voda”. Reč je o preparatu na bazi koloidnog zlata, odnosno jona zlata najveće čistoće, „koji su suspendovani u redestilisanoj vodi“. U pripremljenoj deklaraciji ovog proizvoda piše da „zlatna voda“ revitalizuje um čoveka, povećava osećaj optimizma i motivacije, pamćenja i koncentracije, ali da je mogu koristiti samo oni koji nisu alergični na zlato.\nU kruševačkom „Dilabu” su ovih dana obasuti predlozima da počnu proizvodnju srebrnih maski protiv novog, odnosno tzv. svinjskog gripa. Dušan Ilić, i pored mogućnosti za brzu i dobru zaradu, smatra da ne treba da odstupa od definisanog programa. Držaće se, kaže, američkog partnera i usvojenog projekta za podizanje novog objekta, koji treba da bude završen do proleća naredne godine, tako da će se „Dilab trejd” znatno pre roka iseliti iz Biznis inkubator centra, kao zrela i profitabilna firma.\nValjevski Krušik gradi fabriku kartonske ambalaže\nFabrika naoružanja i municije Krušik iz Valjeva zajedno s privatnom kompanijom Irma gradi fabriku kartonske ambalaže, vrednu 18,9 miliona evra, izjavio je u petak generalni direktor Krušika Jovan Davidović.\nNe prodaje se „Droga Kolinska"\nPredsednik Upravnog odbora „Droga Kolinska" Slobodan Vučićević demantovao je juče informaciju koja se pojavila u slovenačkim medijima da se priprema prodaja te kompanije u čijem sastavu posluju i preduzeća „Grand Prom" i „Soko-Štark"\n„Demantujem tu informaciju. Mislim da nije vreme za prodaju i da 'Droga Kolinska' treba da ojača u sledećih nekoliko godina jer će i uslovi na tržištu da se poprave", rekao je on Tanjugu i dodao da očekuje da u narednom periodu poraste vrednost kompanije.\nSlovenački „Dnevnik" objavio je u četvrtak da su „u igri za kupovinu Istrabencove firme 'Droga Kolinska' američka Teksas Pacifik grupa (TPG) i najmanje jedno sprsko preduzeće". Isti list je naveo i „da je Vučićević o mogućnosti vlasničkog ulaska u 'Drogu Kolinsku' već razgovarao sa najmanje dva preduzeća sa područja bivše Jugoslavije - Marbom iz BiH i srpskim Centroproizvodom".\nVučićević, međutim, naglašava da ni težak finansijski položaj "Istrabenca", koji je većinski vlasnik „Droge Kolinske", ne utiče na poslovanje „Kolinske".\n„Neznatan je uticaj 'Istrabenca' na 'Kolinsku' jer smo mi posebno preduzeće. Da sutra neko kupi 'Istrabenc', ili da tu kompaniju preuzmu banke, 'Kolinska' će nesmetano da radi. 'Istrabenc' je Holding sa 24 zaposlenih, a 'Kolinska' ima 2.000 zaposlenih", podvukao je Vučićević.\nOn je podsetio da je Nadzorni odbor „Istrabenca" pre godinu dana dao zeleno svetlo za prodaju „Droge-Kolinske" kao i da je ona jedno vreme bila na prodaju. „To je pitanje bilo aktuelno i bilo je puno ponuđača i interesenata. Međutim u poslednjih šest meseci više niko ne priča o tome i zbog čega su se sada pojavile te informacije, ne znam", naveo je on.


Kosovska komisija ističe da Srbija nije dostavila informacije o stradalima 1998-9\nZavršena pretraga lokaliteta rudnika Štavalj u opštini Sjenica zbog informacije o potencijalnom mestu masovne grobnice, 25. maj 2022.\nKomisija Vlade Kosova za nestale saopštila je u sredu da, iako je od predstavnika srpskih institucija neprestano tražila da podele svaku informaciju iz njihove arhive, uključujući i za lokaciju kod Sjenice, ali “to se nije desilo”.\n“Nepružanje dodatnih informacija koje je trazila kosovska komisija, osim što ukazuje na nesaradnju srpskih institucija, ukazuje i na nespremnost i nedostatak ozbiljnog angažovanja srpske strane u rasvetljavanju sudbine nasilno nestalih tokom rata na Kosovu 1998-1999”, navodi se u reakciji komisije.\nKomisija je navela da u saradnji sa međunarodnim partnerima očekuje dostavljanje dodatnih satelitskih snimaka na duži vremenski period za ovu lokaciju.\nPredsednik Komisije Vlade Srbije za nestala lica Veljko Odalović izjavio je 25. maja da na lokaciji rudnik Štavalj, u opštini Sjenica, na jugozapadu Srbije, nisu pronađeni posmrtni ostaci lica koja se vode kao nestala.\nOdalović rekao da nisu pronađeni posmrtni ostaci na jugozapadu Srbije


Afera „Folksvagen“ uzdrmala nemačku ekonomiju - 26.09.2015, Sputnik Srbija\nPredsednik uprave „Folksvagena“ Martin Vinterkorn saopštio je da odlazi sa svoje funkcije. Prema koncernu je pokrenuta istraga u SAD zbog falsifikovanja... 26.09.2015, Sputnik Srbija\npolitika, vesti, evropa, svet, nemačka, folksvagen\n21:42 26.09.2015 (Osveženo: 20:50 02.05.2019)\n© AP Photo / Michael SohnFolksvagen logo\nPredsednik uprave „Folksvagena“ Martin Vinterkorn saopštio je da odlazi sa svoje funkcije. Prema koncernu je pokrenuta istraga u SAD zbog falsifikovanja podataka ekoloških testova o sadržaju štetnih supstanci u izduvnim gasovima.\nVeliki skandal, vezan za mahinacije sa izduvnim gasovima u automobilima kompanije „Folksvagen“ potresao je nemački biznis i politički establišment Nemačke. Po mišljenju specijalista kriza najveće automobilske kompanije starog kontinenta sada predstavlja najveću pretnju za ekonomiju Nemačke. On je više opasan za nju nego što je grčka kriza.\n„Neočekivano, ’Folksvagen‘ je postao najveća pretnja za nemačku ekonomiju. Po razmerama pretnji ona prevazilazi čak i grčku krizu. Ako u narednim mesecima prodaja ’Folksvagenovih‘ automobila u Americi naglo padne, to će se negativno odraziti ne samo na kompaniju, već i na ekonomiju naše zemlje u celini“, rekao je glavni ekonomista finansijske kompanije „ING“ Karstena Brzeski.\nProšle godine „Folksvagen“ je prodao u SAD skoro 600 hiljada vozila. To je oko 6 odsto od ukupne prodaje, koja je u 2014. godini iznosila 9,5 miliona vozila.\nAgencija za zaštitu životne sredine SAD preti „Folksvagenu“ ogromnom kaznom u iznosu od 18 milijardi dolara. Kao poređenje, ova suma je veća od čitavog prošlogodišnjeg profita preduzeća.\nU Berlinu se plaše, ne bez osnova, da će skandal sa „Folksvagenom“ dotaći i druga dva predstavnika velike trojke nemačkih automobilskih proizvođača „Dajmler“ i „Be-Em-Ve“. Nemački list „Auto bild“ piše da su problemi sa štetnim izduvnim gasovima pronađeni i kod „Be-Em-Ve Iks3 iks drajv 20d“. Akcije kompanije su u četvrtak pale za 6 odsto. Moguće je da će u nekoj meri nastradati i druge nemačke automobilske kompanije.\n„Ako prodaja automobila krene da pada, to će dotaći proizvođače, a sa njima i čitavu ekonomiju“, smatra ekspert za automobilsku industriju Martin Gornig iz Nemačkog instituta za ekonomska istraživanja.\nU automobilskoj industriji Nemačke u 2014. godini radilo je oko 775 hiljada ljudi, skoro 2 odsto čitave radne snage zemlje.\nOsim toga, prodaja automobila je najprofitabilniji deo nemačkog izvoza. Samo prošle godine izvezeno je vozila u vrednosti od 200 milijardi evra. To je peti deo čitavog nemačkog izvoza.\nNemačka ekonomija je uspela da se izbori sa krizom u evrozoni i zasad se uspešno bori sa posledicama usporavanja rasta kineske ekonomije. Sada joj predstoji najveća pretnja, a ona dolazi od — nemačke kompanije.


Željko Bodrožić: Dokle pomoću štapa i kanapa - Društvo - Dnevni list Danas\nPočetna » Društvo » Željko Bodrožić: Dokle pomoću štapa i kanapa\nGlavni urednik Kikindskih, povodom 20 godina od osnivanja Kikindskih, za Danas\nŽeljko Bodrožić: Dokle pomoću štapa i kanapa\nDevetog oktobra 1998. godine na kioscima u Kikindi i okolnim mestima po prvi put se pojavio nedeljnik „Kikindske“, a u petak, 13. aprila, izašao je 1000. broj.\n0Piše: Gordana Nonin 20. aprila 2018. 12.00\nOd prvog broja do danas novine su ostale slobodne i svoje, bile su verna hronika grada i severnog Banata u protekle dve decenije, ali i nepokolebljivi glasnik antifašizma i borbe za slobodno društvo.\nU Centru za kulturnu dekontaminaciju večeras će se u organizaciji Novog Optimizma okupiti prijatelji i poštovaoci „Kikindskih“, kao i predstavnici lokalnih medija i pokreta, koji su u podjednako nezavidnom položaju kao i „Kikindske“. „Kikindske“ je osnovao, i danas ih uređuje novinar Željko Bodrožić, koji je tokom 20 godina na svojoj koži osetio sve „draži“ bavljenja nezavisnim novinarstvom.\n* Da li je uopšte bilo mirnog perioda za „Kikindske“? Čini mi se, kada nije bilo zabrana i volšebnih poreskih nameta, šikaniranja i hapšenja, bilo je poplavljene redakcije…\n– Takav je posao, ni ja ga ne volim, rekao bi Bili Piton. Ne, bez šale, nikada u našem poslu nećete imati miran period, ako ga radite iskreno, slobodno i pošteno, jer ni onom fudbaleru iz Severnobanatske lige nije pravo kad napišete istinu o njegovoj očajnoj igri i on će se brecati na vas i gužvati novine, a kamoli ovim koji su moćni i koji imaju instrumente u svojim rukama da vam zagorčaju život zbog vašeg istraživanja ili stava. E, sad, što je društvo zatucanije i zlovoljnije, ambijent i posledice po slobodne novinare su gore. Tako je i kod nas, manje više, u ove dve prethodne decenije otkako izlaze Kikindske, i hteli – ne hteli, mi u nekom trenutku postajemo predmet osvete i progona, otvorenog ili prikrivenog, žešćeg ili mekšeg, sve zavisi od količine izliva vlasti u mozak onome koji vas je uzeo na zub.\nOSUĐUJUĆE PRESUDE KAO NA TRACI\n* Bili ste i prvi novinar u zemlji koji je dobio spor protiv države pred Komitetom UN za ljudska prava u NJujorku 2005. godine, kao i dva spora pred Evropskim sudom za ljudska prava u Strazburu 2009. godine.\n– Da, i po tome smo poznati, a ti svi slučajevi su došli nakon perioda od pet-šest godina nakon demokratskih promena, kada smo doživljavali da nam nedeljno stižu po jedna ili dve tužbe od moćnih ljudi iz lokala, političara, biznismena, kriminalaca… Kikindske sudije su zauzele stav koji su proklamovali jedan moćni lokalni političar i jedan uticajni lokalni advokat, da nas se treba naučiti pameti, i osuđujuće presude su dolazile kao na traci. Slučaj pred Komitetom UN dogodio se pre nego što smo kao država ratifikovali Evropsku konvenciju o ljudskim pravima, i pre nego što je Sud u Strazburu postao nadležan i za nas. Najveće zasluge imaju pokojna Biljana Kovačević Vučo i njeni saradnici iz Jukoma, koji su nas zastupali i bili uporni u nameri da dokažu da nismo krivi. A sudu u Strazburu smo uputili dva predmeta, koji su po nama bili najflagrantniji primeri gaženja našeg prava na slobodnu reč i mišljenje i ispostavilo se da smo u oba slučaja bili u pravu i pobedili smo državu na međunarodnoj sceni. Tako da u šali često kažem kako smo tih godina u domaćem prvenstvu gubili utakmice, jer su glavne sudije bile potplaćene, a u Kupu UEFA imamo pozitivan skor.\n* Uglavnom se novinari i predstavnici građanskih organizacija jedini bore za slobodu medija, a to je problem svih građana. Da li je po vama tokom 90-ih bila veća svest o tome da je sloboda medija jedan od ključnih preduslova za slobodu društva uopšte?\n– Tokom devedesetih je ovde živelo više ljudi, čini mi se, a nisam daleko od istine, da je u Kikindi pre 25 godina bilo duplo više stanovnika. I kad ima više ljudi, naći će se više njih koji će stati uz vas i dati vam podršku, naročito ako ima više mladih, koji daju poseban ton i energiju svakom protestu ili akciji. Danas u Kikindi mladih kao da nema, jer neki su zapalili preko, a neki su ostali u Beogradu i Novom Sadu nakon studija i mi smo zakinuti ne samo za broj čitalaca, već i za otvorenu podršku koju smo uvek imali. Obaška što je u poslednjih 15 godina sve počelo da truli i što su ljudi, korak po korak, ulazili u stanje apatije i samoizolacije, a što je u ovim godinama naprednjačke vlasti dostiglo neviđene razmere.\nBLOKADA SVIH PRILAZA JAVNOM SEKTORU\n* „Kikindske su ostale jedini slobodni medij u Kikindi, pošto su u poslednje dve godine ugašeni jedna televizija, jedan radio i jedan portal, i građani su prepušteni propagandi koju seju naprednjački mediji“ – izjavili ste pre nekoliko meseci. Kako su sad Kikindske?\n– Pa, funkcionišemo po sistemu štapa i kanapa. U prve dve godine po dolasku na vlast naprednjaci nam nisu pravili smicalice i gadosti, valjda zbog činjenice što su u vreme kada su bili opozicija mogli kod nas da dobiju prostor za kritiku vlasti i što su uživali kada mi u novinama razvalimo ondašnju moćnu Demokratsku stranku, ali kako su jačali i kako su sve više moći imali u rukama tako je krenula kampanja protiv Kikindskih. I onda su nam prvo banuli poreznici, pa finansijski policajci, sve kao u rutinskoj kontroli, i počelo je razvaljivanje. U to vreme je vlasnik fabrike „Toza Marković“ izvlačio poslednje milione evra iz te fabrike i prebacivao ih na svoje račune u poreskim rajevima širom planete, ali to nije zanimalo naše organe, već im je bilo preče da sede dva meseca u našoj redakciji, koja ima godišnjeg prometa koliko košta jedno prosečno letovanje već malopre pomenutog biznismena. Nekako smo prebrodili poreznike i njihove kazne, a onda su nam blokirali sve prilaze javnom sektoru, takoreći zabranili svim JP i ustanovama da se oglašavaju kod nas, i time zaplašili i mnoge iz privatnog sektora. Uz to, počeli su da obesmišljavaju i konkurse za projektno finansiranje i ta vrata su postala zatvorena za nas, a otvorena za njihove lokalne medije, pa čak i za tabloide iz Beograda. Tako su pre dva meseca na gradskom konkursu Kikindske dobile 50 hiljada dinara za projekat, što je najmanja moguća cifra, a Informer i Srpski telegraf po pola miliona, dok su druge lokalne novine, koje su takoreći bilten SNS-a, dobile podršku od pet miliona dinara.\n* Prošle godine ste pokrenuli inicijativu da se nekoliko lokalnih medija udruži i zajedno sa listom Danas uradi jedinstven projekat kao vid pomoći za lokalne novine. Tako su Kikindske objavljene povodom 19 godina postojanja, objavljen je i jedan broj Vranjskih novina, ali projekat nije zaživeo. I pored činjenice da je sada teško naći donatora koji bi pomogao slobodu informisanja, čini se da je ta ideja najrealnija. Da li ćete se i dalje zalagati za nju i raditi, i sa pozicije potpredsednika NUNS-a, na njenoj realizaciji?\n– Još uvek se nadam da će taj projekat zaživeti, trenutno je iza njega stalo pet lokalnih, da tako kažem, nedoklanih novina, koje još uvek, uprkos svim nedaćama i pritiscima vlasti, u svojim sredinama šire duh slobodne reči, i taj projekat nije samo pomoć za opstanak tih novina, već i Danasa. I nije u pitanju samo tehničko upakivanje jednih novina u druge, što takođe ima prednosti u današnje vreme besparice, već i ujedinjavanja naših kapaciteta i verujem da bi ta sinergija donela benefite svima, a naročito građanima u tim gradovima.\nUčesnici programa u CZKD\nVoditelj programa u CZKD-u biće Nenad Kulačin (Dobar Loš Zao, TV Šabac). Učesnici su Tamara Skrozza i Vlatko Sekulović, Peđa Blagojević iz Južnih vesti i Aleksandar Divović, aktivista pokreta otpora u Požegi, Teofil Pančić i Srđan V. Tešin, Slobodan Georgiev i Draža Petrović, Maja Stojanović i Ilir Gaši, Branislav Grubački Guta i drugi…\n„Branim Kikindske“ naredne dve nedelje\n* Pred kraj prošle godine bilo je evidentno da su nezavisni mediji „dodirnuli dno“. Kako se u toj situaciji uspraviti i pronaći model funkcionisanja a koji nije baziran samo na ogromnom entuzijazmu?\n– Mi ćemo pokušati, na predlog naših kolega okupljenih u Grupi za slobodu medija, da preko kampanje „Branim Kikindske“ u narednih nedelju, dve prikupimo neophodna sredstva da se barem nesmetano štampamo i koliko toliko isplaćujemo plate i honorare. To će biti svojevrsna crownfunding kampanja i ja verujem da će Kikinđani, naročito oni koji su negde drugde i koji nemaju priliku da kupuju novine u svom rodnom gradu, podržati akciju i da će se pretplatiti na naše novine. To je jedan način za opstanak lokalnih slobodnih medija, a drugi je značajnija podrška iz demokratskih zemalja Evrope i sveta, koja je zakazala poslednjih godina zbog, kako sam razumeo, nekih viših ciljeva koji se moraju realizovati u saradnji sa režimom Aleksandra Vučića.\nintervju, kikindske, Željko BodrožićKikinda


RTS :: SNS: Odluka suda pokazuje besmislice Božovića o diktaturi\nPolitika SNS: Odluka suda pokazuje besmislice Božovića o diktaturi\nSNS: Odluka suda pokazuje besmislice Božovića o diktaturi\nponedeljak, 25. jan 2016, 17:12 -> 18:51\nOpštinski odbor Srpske napredne stranke Vračar ističe da SNS poštuje odluke suda, jer su za odbor institucije svetinja.\nOdluke suda se poštuju čak i kada su uvereni da one nisu pravedne, jer je "jasno da je na sednici Skupštine opštine Vračar glasao građanin koji nije odbornik", navodi se u saopštenju Opštinskog odbora Srpske napredne stranke Vračar.\nPredsednik tog odbora Nenad Đorđević naveo je da Upravni sud nije presuđivao da li je to tačno već da li je 22 odbornik imalo pravo da se žali ili ne.\nPoštovaćemo njihovu odluku, naveo je Đorđević, ističući da je, paradoksalno, "ova odluka Upravnog suda pokazala kakve besmislice izgovara svaki dan Balša Božović kada laže ljude pričajući da je u Srbiji diktatura, da nema slobode i nezavisnih institucija".\nSrbija je slobodna zemlja u kojoj sud sudi nezavisno i protiv vlasti, navodi se u saopštenju.\nIstiče se da "Balša Božović treba da zna da nema tog sudije koji će njega i njegovu stranku zaštiti da podnesu račune za 300 stanova koji su nestali u opštini Vračar, za 40 pomoćnika predsednika opštine koje su postavili o trošku građana, za bezočnu pljačku poslovnog prostora, za renoviranje opštinske sale po višestruko višim cenama".\n"Tom kriminalu Balše Božovića i njegove stranke presudu će dati građani na izborima ovog proleća. Tada će Vračar zaista biti slobodan od kriminala, korupcije i otimanja narodne imovine", naveo je predsednik Opštinskog odbora SNS-a Vračara.\nPredsednik Gradskog odbora Demokratske stranke Balša Božović istakao je da je Upravni sud odbacio žalbu šefa odborničke grupe SNS-a Aleksandra Markovića na odluku Skupštine opštine Vračar o potvrđivanju mandata odborniku DS-a Milošu Šukalu.\nTime je, prema rečima Božovića, taj sud potvrdio da je mandat odborniku DS-a Milošu Šukalu dodeljen u skladu sa zakonom, iako je "SNS tri puta izgovarala neistine u vezi sa neuspelim pokušajem smene legitimno izabrane vlasti na Vračaru".\nDS je ranije danas saopštio da je upravni sud odbacio žalbu Srpske napredne stranke i potvrdio da je sednica Skupštine opštine Vračar održana u skladu sa zakonom.\n(ponedeljak, 25. jan 2016, 19:40)\nJok, a kako diktatura drukčije zove???\n1 Đurić o DSS: Nema tu ozbiljnosti i državotvorne svesti\n2 Joksimovićeva na Političkoj skupštini Evropske narodne partije\n3 Jovanov: Jeremić ne može nikog da obmane o svom ugledu\n4 Martinović: Konačna reč o KiM na referendumu\n5 Stefanović: Opozicija Vučiću crta "metu na čelu"\n6 Ko je u prvih 20 na listi SNS za Beograd\n7 SNS: Usvojena izborna lista za Beograd, obaveza – pobeda\n8 SNS: Koalicija oko Đilasa se okupila zbog pljačkanja građana\n9 Uvredljivi grafiti na prostorijama SNS-a u Surčinu i Zvezdari\n10 SNS: Vapaj opozicije za jednom kolonom


Visok rast kineskog izvoza u septembru - Biznis Info\nRast kineskog izvoza neočekivano se ubrzao u septembru, jer je nastavak solidne globalne potražnje djelimično nadoknadio pritisak koji fabrike trpe zbog nestašica struje, uskih grla u dobavljačkim lancima i ponovnog oživljavanja slučajeva virus korona u zemlji.\nDruga najveća svjetska ekonomija ostvarila je impresivan oporavak od pandemije, ali postoje znaci da oporavak gubi snagu. Problemi, uključujući pad fabričke aktivnosti, uporno mlaka potrošnja i usporavanje sektora nekretnina, umanjuju kineske ekonomske izglede, prenosi Reuters.\nKina je u septembru ostvarila trgovinski suficit od 66,76 milijardi dolara naspram viška od 58,34 milijardi dolara u avgustu. Suficit u robnoj razmjeni sa Sjedinjenim Državama je porastao na 42 milijarde dolara sa avgustovskog nivoa od 37,68 milijardi, prema računici Rojtersa izvedenoj na osnovu carinskih podataka.


Tramp optužio Njujork tajms za virtuelnu izdaju - Svet - Dnevni list Danas\nPočetna » Svet » Tramp optužio Njujork tajms za virtuelnu izdaju\nAmerički predsednik Donald Tramp optužio je list Njujork tajms za „virtuelni čin izdaje“ jer je preneo da su SAD povećale digitalne upade u rusku električnu mrežu.\n2Piše: Beta 16. juna 2019. 09.30 Izmenjeno: 09.30\n„Ti promašeni iz Njujork tajmsa su upravo smislili priču da su SAD znatno povećale hakerske napade na Rusiju. To je virtuelni čin izdaje“, naveo je Tramp na Tviteru dodajući velikim slovima da je to netačno i da je su novinari lista korumpirani i neprijtelji naroda.\nList je u subotu preneo da američka vlada povećava digitalne upade na električnu mrežu i druge mete u Rusiji kako bi joj uputila upozorenje, pošto sumnja da Moskva to isti čini Vašingtonu.\nPrema američkim zvaničnicima koje citira list, Tramp nije bio obavešten o detaljima te operacije.\nPentagon i obaveštajne službe su oklevale da obaveste Trampa u strahu od njegove reakcije i mogućnosti da to američki predsednik pomene nekim stranim zvaničnicima kao što je o jednoj osetljivoj operaciji u Siriji govorio pred nekim ruskim zvaničnicima, dodao je Njujork tajms.\nNjujork tajms, SAD, svet, tramp, virtuelan izdajaBeograd\nNjujork tajms: Stejt department ignoriše zdravstvene tegobe diplomata u Kini, Rusiji i Kubi\nNjujork tajms: Tramp nije platio porez za 10 godina od poslednjih 15\n16. juna 2019. u 11.50\nOvi ludaci će da izazovu rat i globalnu katastrofu pre nego što će odustati od hegemonije i terora nad onim zemljama koje ne žele da slede njihove interese.\n17. juna 2019. u 09.05\nBaslov bi bio razumljiviji da je prevod prilagodjen srpskom jeziku. Ovde virtualno nema veze sa virtualnom stvarnošću, već podrazumeva IMPLICITNU ili INDIREKTNU izdaju.


Putin naložio da se tuži američka vlada – ASinfo Portal\nPutin naložio da se tuži američka vlada\nZbog zaplene svojine ruskih diplomatskih predstavništava u SAD, ruski predsednik Vladimir Putin naložio je Ministarstvu spoljnih poslova da tuži američku vladu, izjavio je portparol Kremlja Dmitrij Peskov.\nVladimir Putin je ranije najavio da će naložiti preduzimanje pravne akcije zbog kršenja svojinskih prava Rusije od strane Vašingtona, podseća Rojters.\n“Kao diplomirani pravnik, kažem da pravo vlasništva obuhvata – pravo na posedovanje, korišćenje i otuđenje imovine. Sjedinjene Države su to pravo oduzele Rusiji. Naložiću ruskom Ministarstvu spoljnih poslova da tuži američke vlasti zbog kršenja naših prava, pa da vidimo kako funkcioniše hvaljeno američko pravosuđe”, rekao je ranije Putin na konferenciji za novinare u Sjamenu.\nTeško je razgovarati sa onima koji mešaju Austriju i Australiju, a to je nivo kulture dela američkog establišmenta, rekao je ruski predsednik.\n“Vaše pitanje da li sam razočaran Donaldom Trampom je naivno – jer, Tramp nije moja mlada, a ja nisam njegov mladoženja”, rekao je Putin.\nPutin je, takođe, rekao da Rusija zadržava pravo da dodatno smanji broj američkog diplomatskog osoblja u Moskvi i da iz zemlje protera još do 155 njih, ali je dodao da to Moskva neće uraditi u ovom trenutku.\nOtkrivamo: Inspekcija obustavila gradnju kargo terminala na banjalučkom aerodromu!


14:3225 Şubat 2021\nTurski ministar se u četvrtak u Sarajevu sastao s članovima Predsjedništva BiH i ministrom vanjske trgovine i ekonomskih odnosa BiH\nMinistar poljoprivrede i šumarstva Republike Turske Bekir Pakdemirli izjavio je u četvrtak u Sarajevu kako je Sporazum o slobodnoj trgovini između BiH i Turske došao pred turski parlament te kako će biti ratifikovan do 16. marta, javlja Anadolu Agency (AA).\n"Sporazum o slobodnoj trgovini trebao bi biti ratificiran u parlamentu Turske do 16. marta, odnosno do posjete članova Predsjedništva BiH. Vjerujemo da će taj sporazum, koji je jako bitan, unaprijediti saradnju i pomoći privrednicima i jedne i druge zemlje", rekao je Pakdemirli.\n"Kada govorimo o BDP-u Turske u oblasti poljoprivrede, možemo reći da se nalazimo među prvim zemljama Evrope te među 10 zemalja svijeta. Tome je svakako doprinio i naš ruralni razvoj. Stoga je naša posjeta Albaniji, ali i danas BiH, više zasnovana na razmjeni iskustava u oblasti poljoprivrede. Vrlo rado bismo podijelili naša iskustva", poručio je Pakdemirli.\n"Razmijenili smo mišljenja i iskustva u oblasti šumarstva. Bilo je riječi o unapređenju zelenih površina, zaštite od šumskih požara, u okviru toga planiramo potpisati memorandum o razumijevanju. S tim u vezi od nas je zatražen dolazak jedne tehničke delegacije, koja će već u ponedjeljak doći u BiH", rekao je Pakdemirli.\nPakdemirlija su ranije danas primili predsjedavajući Predsjedništva BiH Milorad Dodik te članovi Predsjedništva Šefik Džaferović i Željko Komšić.


NOVE MERE: Zabranjeno okupljanja više od dve osobe! Zabrana kretanja od subote u 13 sati do ponedeljka ujutro | 013 info\npink\tČet, 02/04/2020 - 19:39\nVučić je, na konferenciji za štampu, istakao da su vikendi uvek pravili najveće probleme, zbog čega je doneta mera policijskog časa između 13.00 u suboti do 05.00 sati ujutru u ponedeljak.\nVlasnici kućnih ljubimaca moći će od 23 do 01 časova u rasponu od 200 metara od svog mesta stanovanja da ih prošetaju.\n“To je u to doba jer želimo da ih destimulišemo da se okupljaju. Razumemo potrebe i kućnih ljubimaca I onih koji vode o njima računa, ali želimo I da izbegnemo širenje zaraze”, podvukao je Vučić.\nU naredna 72 sata očekujemo ubrzanje u smislu porasta broja zaraženih od virusa korona, a nažalost za očekivati je i povećanje broja smrtnih slučajeva usled Kovida 19, upozorio je Vučić.\n"Ovo nije predviđanje, ovo je nešto što je logično očekivati, imajući u vidu broj ljudi koji se nalaze na respiratorima", rekao je Vučić nakon sednica dva krizna štaba.\nOn je preneo da je sada 81 osoba na respiratoru, a to, ističe, znači da su u teškom i kritičnom stanju.\nOstala lica, u bolnicama i privremenim bolnicama, osećaju se dobro i stabilno, dodao je Vučić.\n"Na žalost, danas smo izgubili troje ljudi", rekao je Vučić i podsetio da je u poslednjih 637 testiranih - 111 osoba bilo pozitivno na koronu.\nPredsednik je istakao i da su četiri sredine u kojima je veći broj pozitivnih na koronu - Beograd, Ćuprija, Čačak i Valjevo.\n"Primetili smo kao pravilnost u prethodna tri dana, od kada imamo povećano testiranje, da je veći procenat pozitivnih, jer se uglavnom javljaju ljudi sa simptomima, iz četiri sredine - Beograda, Ćuprije, Čačka i Valjeva", rekao je Vučić.\nDodao je da se čini da je Niš, posle mnogo teških slučajeva, i posebno posle cele priče o Luganu, uspeo da se stabilizuje, iako se ne isključuje mogućnost dodatne zaraze.\nPomoć Ruske Federacije u vidu opreme, osam lekara i drugog osoblja stići će sutra u 11 sati u Srbiju, najavio je Vučić i preneo da u 48 sati očekuje odgovor Francuske, čiji predsednik Emanuel Makron mu je rekao da Srbija može da računa na pomoć njegove zemlje.\nVučić je rekao da je posle podne razgovarao sa Putnom i da će sutra prvi Iljušin sa opremom, respiratorima, medikamentima i drugim sredstvima, kao i sa osam lekara i drugim osobljem, ljudima koji dezinfikuju objekte, stići sutra u Beograd.\n"To je, čini mi se, isti paket koji je bio i za Italiju i to od nas zahteva punu zahvalnost Rusiji, jer pokazuje koliko brinu o Srbiji kad ni njima nije lako", rekao je Vučić.\nOn je istakao da je imao odličan razgovor i sa francuskim predsednikom Emanuelom Makronom, koji je, kaže, iskreni prijatelj Srbije, a koji će, na Vučićevu molbu, zatražiti od jedne farmaceutske kompanije da dostave 50 kilograma sirovine, kako bi se u Srbiji, u Galenici, pravio hlorokin.\n"U narednih 48 sati on će odgovoriti, uveren je da će na svaki način pomoći Srbiji", rekao je Vučić.\nVučić je rekao i da mu je Makron rekao - "Aleksandre, imate podršku Francuske i tako kažite narodu Srbije. I ti lično i tvoja zemlja i pomagaćemo ne samo vaš evropski put nego i u ovoj krizi",


Instagram testira multi albume za sve korisnike\nPočetna/Društvene mreže/Instagram testira multi albume za sve korisnike\ninstagram header logo\nIzgleda da se neko lepo iznenađenje krije u unutrašnjosti Instagram aplikacije 10.7.0 za Android, koja je trenutno u beti. Izgleda da kompanija testira novu mogućnost aplikacije, koja će doneti foto multi-foto opciju u jednom postu, šte će biti prilično veliko osveženje.\nZa sada je sigurno da će ova mogućnost uskoro biti omogućena svim oglašivačima, ali je veoma moguće da istovremeno bude puštena i korisnicima, i to bez ikakvih ograničenja. Sam Instagram još ne odgovara na pitanja novinara koji su tražili objašnjenje, ali sudeći po tome da se prilično odmaklo, verujemo da se sprema velika najava ove opcije, kao i benefita koje svima može doneti.\nPROČITAJTE JOŠ: Instagram Stories sada imaju više od 150 miliona korisnika dnevno\nKada instalira ovu verziju, korisnik dobija mogućnost da postavi do 10 slika odjednom, u jedan post iz svoje galerije, svakoj dodeli različite filtere (po želji), a zatim postavi na svoju vremensku liniju.\nIz perspektive vaših pratilaca, dobija se karusel slajder koji se prevlači levo – desno, a svaka slika se može zasebno lajkovati i komentarisati.\nZa sada, u ovoj beta verziji, mogu se sve radnje vršiti ali se još uvek ne može postovati na svoj zid da bi iznenađenje u zvaničnoj verziji bilo veće.\nbeta Instagram karusel slajder\nGoogle Duo, aplikacija za brze video pozive


Apple iPhone 11 256GB Black MWM72SE/A mobilni telefon cena, cene Srbija, prodaja Beograd Novi Sad Niš\nApple iPhone 11 256GB Black MWM72SE/A mobilni telefon cene\nEPonuda nije internet prodavnica već Vam omogućava da brzo i lako nađete Apple iPhone 11 256GB Black MWM72SE/A mobilni telefon po najjeftinijoj ceni. Naš cilj je da kupci budu što bolje informisani o ponudi Apple mobilni telefon iPhone 11 256GB Black MWM72SE/A na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Apple Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Apple iPhone 11 256GB Black MWM72SE/A mobilni telefon sa PRODAVCEM. EPonuda ne može da garantuje potpunu tačnost specifikacije i slika za Apple iPhone 11 256GB Black MWM72SE/A mobilni telefon. Pre kupovine, podatke za Apple mobilni telefon iPhone 11 256GB Black MWM72SE/A proverite na sajtu PROIZVOĐAČA.


Španski premijer za sastanak s novim liderom Katalonije – BiGportal.ba\nŠpanski premijer za sastanak s novim liderom Katalonije\nŠpanski premijer Mariano Rahoj izrazio je spremnost da se sa sastane s novim predsednikom španske oblasti Katalonije Kimom Torom.\nRahoj je ponovio da se centralne vlasti u Madridu protive nezavisnosti tog regiona.\n“Naravno da ću primiti regionalnog predsednika ako to od mene traži… Spreman sam na razgovore”, rekao je Rahoj koji se nalazi u Sofiji\nTora je ranije danas rekao da bi se sastao sa španskim premijerom.\nReferendum o nezavisnosti Katalonije održan je 1. oktobra, a katalonski parlament je 27. oktobra proglasio nezavisnost. Vlada španskog premijera Marijana Rahoja smenila je potom vladu Katalonije, raspustila njen parlament i uvela direktnu upravu Madrida u tom regionu. Na izborima za parlament Katalonije koje je Madrid raspisao 21. decembra, separatističke partije ponovo su osvojile tesnu većinu.


POMOĆ I OD PREDSEDNIKA: Da Marjanovići više ne žive u bedi i mraku potrebno je još 75.000 dinara - TPKNEWS\nNaslovna/VESTI/POMOĆ I OD PREDSEDNIKA: Da Marjanovići više ne žive u bedi i mraku potrebno je još 75.000 dinara\nDa porodica Marjanović iz Topolovnika, kod Velikog Gradišta, kojima je EPS 2014. godine, zbog duga od 15.000 dinara isključio struju, skinuli i uzeli strujomer, potrebno je još 75.000 dinara.\nDa EPS ponovo priključili struju, potrebno je da se EPS-u uplati 110 hiljade dinara, jer ponovo mora da postave strujomer koji su skinulu i odneli. + 3.399,62 dinara, opomenu pred podnošenje predloga za izvršenje, koju je porodica Marjanović dobila 2. decembra od EPS-a, zbog duga sa obračunatom kamatom koju moraju da uplate do 16. decembra tekuće godine, od čega, glavni dug iznosi 80,95 dinara, a kamata 3.318.62 dinara.\nNakon što nam se obratio za pomoć Dejan Marjanović (33) koji živi sa svojim ocem Goranom (53) i majkom Vericom (54) već šest godina u mraku, redakcija portala www.tpknews.com pokrenula je u četvrtak 5. decembra humanitarnu akciju “Pomozimo Marjanovićima da posle skoro šest godina izađu iz bede i mraka“.\nNakon pokretanja humanitarne akcije, našoj redakciji javio se predsednik opštine Veliko Gradiše, Dragan Milić, koji nam je obećao da će da pomogne Dejanu i njegovim roditeljima. Dejan je u utorak 10. decembra bio primljen u kabinet predsednika Milića. Predsednik Milić je Dejanu nakon razgovora odobrio jednokratnu pomoć od 30.000 dinara, koja će odmah biti uplaćena na račun EPS-a. Intervenisao da se Dejanovim roditeljima odmah odobri socijalna pomoć u iznosu od 18.000 dinara mesečno, tako da Dejan roditeljima napokon može da overi zdravstvene knjižice, i Dejanu ponudio radno mesto.\nPredsednik opštine Veliko Gradiše, Dragan Milić\nDo sada je naša redakcija uspela da sakupi od ljudi koji su hteli da pomognu porodici Marjanović 9.100 dinara. U narednim danima, naš advokat uplatiće i dug EPS-u od 3.399,62 dinara. Nakon što bude sve ovo isplaćeno, da bi EPS ponovo priključio struju, potrebno je još 75.000 dinara.\nPOKLON OD OPŠTINE: Policija u Velikom Gradištu dobila novu opremu za bezbednost u saobraćaju


Jedno od pravila je izabrati pravo područje za pošumljavanje; Foto: Igor Conić\nJelena Jovanović, 01.02.2021. 0 4 min za čitanje\nZnate li da pogrešno drvo na pogrešnom mestu može doneti više štete nego koristi?\nSvi smo svedoci brojnim negativnim efektima manjka šuma u našoj zemlji, ali i na celoj planeti. Ako nešto ne preduzmemo sad, ne piše sam se dobro. Medjutim, kao i u svemu, nije dovoljno samo pokrenuti ljude i krenuti u akciju, potrebno ipak malo dublje ući u temu i znati gde, šta i kako saditi.\nSadnja drveća je odlično i neophodno rešenje kako bismo umanjili efekte klimatskih promena i zaštitili biodiverzitet, odnosno različitost živog sveta zahvaljujući kojima prirodni procesi funkcionišu u ravnoteži, ali pogrešno drvo na pogrešnom mestu može doneti dosta štete. Osnovna pravila podrazumevaju zaštitu postojećih šuma, odabir adekvatnih vrsta i uključivanje lokalnih zajednica.\nSadnja određenih vrsta na određenom mestu mora biti prioritet za sve zemlje budući da se približavamo, kako za BBC kaže Dr Paul Smith iz Botanic Gardens Conservation Internationala kaže, presudnoj deceniji za budućnost naše planete, a time i našeg života na njoj.\nSadnja drveća na pravom mestu sa pravom sadnicom; Foto: George Bakos on Unsplash\nAko se posadi pogrešna vrsta na pogrešno mesto, može nastati veća šteta nego korist.\nU mnogim delovima sveta u toku je niz ambicioznih projekata sadnje drveća koji bi zamenili izgubljene šume. Prema navodima BBC-a, britanski premijer najavio je da im je cilj da zasade 30.000 hektara novih šuma godišnje u Britaniji. Takođe, sadnja 8.000 km šumskog zida za borbu protiv klimatske krize na afričkom kontinentu pokrenuta 2007. godine, postaće najveća živa struktura na zemlji, tri puta veća od Velikog koralnog grebena.\nIpak, sadnja drveća je kompleksan posao, i nema univerzalnih rešenja. Drugim rečima nije dovoljno samo nabaviti neke sadnice i posaditi ih. Ako se posadi pogrešna vrsta na pogrešno mesto, može nastati veća šteta nego korist.\nPrirodne šume koje vrve od biljaka, životinja i pečuraka zamenjuju se monokulturama, odnosno komercijalnim plantažama gde je drveće posađeno u redove sa namerom da se seče kada poraste kao izvor drvene građe za razne svrhe.\nŠumu ne čine samo stabla\nVeoma je bitno stvoriti šume koje su što sličnije prirodnim šumama sa svim šumskim spratovima, jer šumu ne čine samo velika stabla, već je tu žbunje i zeljasta vegetacija sa svim živim svetom koji prati takvo stanište. Takođe, prirodne šume su kombinacija različitih vrsta drveća i nikad nije prisutna samo jedna vrsta, i tek tada pružaju višestruke koristi ljudima, životnoj sredini i prirodi i svom živom svetu. Koje vrste se u šumi nalaze zavisi od strane sveta, nadmorske visine, stena, minerala i zemljišta na kojem rastu, klimatske zone…\nŠumu ne čine samo velika stabla, već je tu žbunje i zeljasta vegetacija sa svim živim svetom koji prati takvo stanište; Foto: Igor Conić\n10 zlatnih pravila za obnovu šuma\nPrema istraživanju objavljenom u časopisu Global Change Biology, u nekim slučajevima planirana sadnja drveća ne povećava apsorpciju ugljen dioksida i može imati negativne efekte.\nNaučnici su objasnili 10 zlatnih pravila kako saditi stabla radi obnove šuma, što svakako mora biti prioritet svake zemlje u ovoj dekadi.\n1. Zaštititi postojeće šume\nOdržavanje šuma u izvornom stanju je uvek poželjno i trebalo bi biti prioritet, neoštećene stare šume bolje apsorbuju ugljenik i otpornije su na vatru, oluju i sušu, a naravno za sve novo posađeno čak i kada je adekvatno odabrano i vrsta i lokacija, treba neuporedivo više vremena dok poraste i dobije svoj pun efekat i funkciju.\n2. Neophodna saradnja s lokalnim stanovništvom\nStudije pokazuju da je uključivanje lokalne zajednice ključ uspeha projekta sadnje drveća. Lokalci često imaju najviše koristi od brige o šumi u budućnosti.\n3. Uvećati oporavak biodiverziteta kako bi se ispunilo više ciljeva\nPonovno pošumljavanje trebalo bi da ima nekoliko ciljeva, uključujući zaštitu od klimatskih promena, poboljšanje zaštite i pružanje ekonomskih i kulturnih koristi.\n4. Izabrati pravo područje za pošumljavanje\nSaditi drveće na područjima na kojima su i ranije bile šume, ali su degradirane, umesto da se koriste druga prirodna staništa kao što su pašnjaci ili močvare.\n5. Koristiti prirodni rast šume gde god je to moguće\nKada su prethodni preduslovi ispunjeni sledeći je koristiti prirodni rast šume gde god je to moguće. Pustiti drveće da raste prirodno je efikasnije jer se tima ostavlja mogućnost prirodi da se sama regeneriše kroz svoje procese. Time se otvara mogućnost za rast nižih biljaka u donjim spratovima šume, koje inače nazivamo korov i sklanjamo ih, a one zapravo omogućavaju dalji razvoj živog sveta i porast biodiverziteta. Naravno prepustiti da se prirodni procesi sami odvijaju svakako je jeftinije.\n6. Odabir adekvatnih vrsta drveća koje mogu da maksimilazuju biodiverzitet\nOvo je od presudnog značaja. Najbolje je saditi mešavinu biljnih vrsta koje od prirode rastu na lokalnom području, uključujući i neke retke vrste i drveće od ekonomskog značaja, ali izbegavati vrste koje bi mogle da postanu invazivne.\n7. Uveriti se da su odabrane vrste elastične da se prilagode promenljivoj klimi\nKoristiti seme drveća koje odgovara lokalnoj klimi uz procenu kako su se sada u novim uslovima velikog zagađenja pokazale te biljke i kako bi se to moglo promeniti u budućnosti.\n8. Planirati unapred\nPlanirati kako da se nabavi seme i sadni materijal u saradnji sa lokalnim stanovništvom. U idealnom slučaju, ispitivanja lokacije trebalo bi da se sprovedu pre sadnje velikog broja drveća.\n9. Kombinovati naučno znanje s lokalnim znanjem i učiti kroz rad\nOvaj miks predstavlja idealnu kombinaciju i recept za uspeh, jer niko pojedinačno ne zna sve, ali deljenjem informacija i iskustava se mnogostruko povećava verovatnoća za uspešno obavljen posao.\n10. Održivost novog zasada drveća\nOvo je pravilo koje proizilazi iz adekvatne primene svih prethodno navedenih pravila. U njemu počiva razlog za bilo kakvo delovanje i zapravo je krajnji cilj. Uspeh novoposađenih šuma počiva na ispunjenju njihove funkcije i na izvoru prihoda za sve zainteresovane strane, uključujući i za najsiromašnije.\n#kako se sadi drvo #obnavljanje suma #posumljavanje #sadnja drveca #sume\nCrteži arhitekte Natka Marinčića lansirani u 21. vek\nDiplomirani inženjer pejzažne aritekture, projektant, GIS stručnjak iz oblasti pejzažne arhitekture, član Udruženja pejzažnih arhitekata Srbije\nOvo je prvi biro koji se obavezao da će buduće objekte projektovati karbonski neutralno


Apsurdno brz odgovor - Christopher Hitchens - Peščanik\nApsurdno brz odgovor\nS obzirom da smo imali 16 godina da razmišljamo nakon bombaškog napada u Oklahoma Sitiju, bilo je za očekivati da smo postali barem malo suptiliniji u našim brzometnim dijagnozama masovnih ubistava civila. Veliki broj različitih karakteristika najnovijeg slučaja iz Norveške ovaj zadatak čini čak i nešto lakšim.\nNorveška je sekularna Skandinavska socijalna demokratija, čije trupe trenutno učestvuju u zapadnim vojnim intervencijama u Avganistanu i Libiji. Ova činjenica je navela neke od ortodoksnijih konzervativaca da uoče „vezu“. (Iako je, na primer, nejasno da li se džihadističke grupe u Norveškoj identifikuju sa Muamerom Gadafijem ili njegovim skorašnjim pozivima na samoubilačke napade protiv NATO-a). Povrh toga, smrtonosni napadi bili su upereni protiv omladinskog pokreta norveške vladajuće partije, stožera pozitivnog odnosa prema multikulturalizmu, i ljudi koji pružaju ruku prijateljstva muslimanskim emigrantima. Ovo i ne deluje kao najbolja meta terorističke organizacije čiji je cilj ukloniti Norvešku sa međunarodne vojne scene.\nAndersa Beringa Brejvika, glavnog osumnjičenog za ovaj masakr, izgleda da prati njegov lični spisak literature u stilu Džareda Lognera (mladića optuženog za ubistva u Arizoni u januaru ove godine), kao i istorijat verovanja u premoć Nordijske bele rase. Bio sam dirnut kada sam video da je njegov kratki flert sa slobodnim zidarstvom interpretiran u nekim krugovima kao „desničarski“. Katolički fašizam je u prošlosti mrzeo masone isto koliko i Jevreje. (Predsednik Čilea Salvador Aljende je, primera radi, bio slobodni zidar, u tradiciji levičarskog antiklerikalizma, koji je, nažalost, u izumiranju). I konačno – mada u ovom kaleidoskopu ogledala verovatno i nije konačno – izgleda da se Brejvik deklarisao kao strasni pro-Cionista, kao i smrtni neprijatelj svake vrste islamizacije. Više pažnje trebalo bi posvetiti ovom poslednjem aspektu: prave neo-nacističke bande u Evropi dele nasilni antisemitizam sa svojim navodno opasnijim islamističkim neprijateljima, dok holandski populisti koji se protive еmigrantima, u stilu Gerta Vildersa (lidera holandske Partije za slobodu, poznatog po svojoj kritici Islama), pokušavaju da steknu poštovanje podržavanjem stavova Izraela, vrlo često suočeni sa kritikama multikulturalne levice.\nPogrešno tumačenje ovog i sličnih pokazatelja prouzrokovalo je mnogo veći intelektulani haos nego anti-islamistički lov na veštice koji je pratio bombaški napad u Oklahoma Sitiju. Konzervativci koji su bili na vlasti u Španiji, čineći grešku u suprotnom smeru, lažno su optužili lokalnu iberijsku gangstersku grupu da je počinila jedan od politički i vojno najsmtronosnijih džihadističkih napada na tlu Evrope: „operaciju“ koja je uticala na opšte izbore u jednoj NATO državi, i koja je takođe nanela ozbiljnu štetu koaliciji u Iraku. Ta nedelja verovatno je bila vrhunac Bin Ladenove koordinacije ozbiljnog terorističkog lanca događaja u Evropi.\nJedan od načina da se postavi ovo pitanje je sledeći: Da li ekstremni džihadisti i njihovi najljući neprijatelji stvarno imaju simbiotičku vezu? Na snimcima i propovedima iz džamija u Londonu i Hamburgu možete pronaći čitave manifeste o potrebi da se žene tretiraju kao pokretna imovima, iskorenjivanju bolesti homoseksualizma, sprečavanju jevrejske dominacije na međunarodnoj finansijskoj sceni, kao i druge fantazije svojstvene mentalitetu Trećeg rajha. Ako ovo pokušamo da dovedemo do logičnog ili patološkog zaključka, to bi onda uključivalo nešto što ni Amerikanci ni Evropljani do sada nisu videli: sukob različitih oblika fašizma u cilju da se sazna koja je vrsta napada na multietničku demokratiju najefikasnija.\nNaznake ovog mentaliteta videle su se u danima nakon napada na Kule bliznakinje 11. septembra 2001. godine u Njujorku, kada su Džeri Farel, Pat Robinson i drugi demagozi koristili Bin Ladena da bi ukazali na prst božiji. Pored toga, neki obožavaoci Timotija Mekveja (čoveka osuđenog za bombaški napad u Oklahoma Sitiju), koristići medijum „istine o 11. septembru“ kao i druge misterije znane samo posvećenima, pokušavali su da konstruišu sveobuhvatnu teoriju o nezakonitoj globalnoj sili koja je otkrivena tog dana. No i ovde još jednom možemo da primetimo da su CIA i Mosad dobili lagodni zadatak odabira i pripreme mete, kao i organizovanja tajnih dogovora i koordinacije, dok su nižerazrednim vojnicima Al-Kaide prepustili prljavi posao rušenja aviona. Ovaj tužni pogled na svet, pun mržnje prema samom sebi, rasplinuo se poput izmaglice u jednoj vili u Abotabadu, gde je glavni gost čežnjivo menjao kanale, prisećajući se lepih minulih dana kada je on bio najsnažniji vođa.\nOn takođe kulminira u bednom prizoru džihadističkih sajtova u Oslu, koji su se pripremali svojim prvim internet postovima, kojima su izražavali zadovoljstvo dok su mislili da je njihov sveti cilj deo ovog napada – da bi se posle zaustavili i povukli kada je postalo jasno da je počinilac neki gubitnik koji je imao vidno drugačije razloge da pobije veliki broj mladih ljudi tog dana. Pisci novinskih naslova i urednici informativnih programa trebalo je da sačekaju pre nego što su počeli davati bilo kakve izjave, nepristojno sugerišući kako su ubice bile selektivne, čak izbirljive. Takozvane „eksperte“ treba da bude sramota što su koristili modus operandi da iz njega naknadno iskonstruišu motiv, na isti način na koji je to uradio Stiv Emerson u Oklahomi, kada je izjavio da ekstremno nasilje predstavlja „bliskoistočnu osobinu“. Za bledog hrišćanskog jahača iz daleke zemlje, sa njegovim ličnim tumačenjem Knjige Otkrovenja, takođe bi se moglo reći da je zaražen „bliskoistočnim osobinama“ – kakvim se ni pakao do sada nije hvalio.\nU međuvremenu, ulice i trgovi Sirije i komiteti libijske građanske opozicije puni su ljudi nestrpljivih da saznaju da li su bili naivni kada su se kladili – u nekim slučajevima i svojim životima – na demokratsku tranziciju, miroljubivu taktiku, transparentnu preraspodelu prethodno ukradenih sredstava za rekonstrukciju koja je već odavno trebalo da se desi, i uklanjanje vojne i političke kaste parazita. Nakon što smo godinama preklinjali stanovnike Bliskog istoka da svoje zahteve iznesu na ovakav način, odjednom smo postali neodlučni kada su oni pristali to da urade. Ovaj poslednji mesec oklevanja Ujedinjenih nacija i Zapada, bio je jedan od najneprincipijelnijih perioda u novijoj istoriji. Čak i jednodnevni boravak nekog ambasadora u gradu Hama smatramo dostojnim medalje za hrabrost sa naše strane. Ako se ispostavi da je ovo najviše što možemo da učinimo, onda osuda treba da bude žestoka.


► Ljajić i predsednik opštine Palilula zasadili sadnice ukrasne šljive u Borči\nPredstavnica Foruma mladih SDPS-a Sonja Tošić kazala je da je to peti park koji je ta stranka uredila u Beogradu i da je njihov cilj da se akcija uređenja gradskih površina nastavi i posle lokalnih izbora 4. marta.\n"Sadili smo sadnice crvenolisne šljive koja će svojim krošnjama stvarati hlad i mesto za opuštanje naših sugrađana Borče", rekla je Sonja Tošić.\nOna je dodala da građani prijavljuju mesta koja žele da budu uređena a da SDPS to beleži i trudi se da pomogne.\nLjajić i Jovičić obišli su potom poljoprivredno gazdinstvo porodice Puc a predsednik opštine Palilula zahvalio je lideru SDPS-a što je obišao Borču i saslušao predloge građana kako da se unapredi položaj poljoprivrednika i povećaju sredstva i subvencije kako bi se tim ljudima "omogućilo da pošteno rade svoj posao i od toga žive".\nJovica Puc koji se bavi ratarstvom i povrtarstvom rekao je da je prošle godine preko podsticaja dobio plastenik u kome sada uzgaja spanać.\n"Nadamo se da će biti više podsticaja i da se naša poljoprivreda što pre pospeši i osavremeni", rekao je Puc.\nopština palilula /


Ugrožene kategorije lakše do posla | TV KANAL 9 NOVI SAD\nNaslovna EMISIJE Ugrožene kategorije lakše do posla\nUgrožene kategorije lakše do posla\nVIDEO K9: Pismo o namerama između Nemačke razvojne agencije za saradnju (GIZ) povodom programa ,,Inkluzija Roma i drugih marginalizovanih grupa u Srbiji'' koji se sprovodi sa Pokrajinskim sekretarijatom za privredu i turizam, svečano je potpisano danas u Pokrajinskoj vladi, uz uručenje sertifikata korisnicima ovog programa.\nProgram „Inkluzija Roma i drugih marginalizovanig grupa u Srbiji“, kako je rečeno, pokrajina sprovodi u partnerstvu sa Ministarstvom za ljudska i manjinska prava i društveni dijalog, dok potpisani dokumenti imaju za cilj da olakšaju sprovođenje mera za zapošljavanje Romkinja i Roma, povratnika i drugih osetljivih grupa na teritoriji Vojvodine, kao i unapređenje lokalnih institucionalnih okvira, mehanizama i usluga u oblasti socijalnog uključivanja osetljivih grupa.\nVoditeljka programa „Inkluzija Roma i drugih marginalizovanih grupa“ istakla je da je stručne obuke Edukativnog centra za obuke u profesionalnim i radnim veštinama Novi Sad, prevashodno za zanatske profile, 2019. godine završilo više od 60 polaznika, a tokom aprila ove godine ovom stručnom usavršavanju priključila su se još 44 polaznika iz osetljivih grupa kojima su danas dodeljeni sertifikati o uspešno završenoj obuci.\nPotpisnici su istakli da su pomenuti dokumenti u skladu sa Nacionalnom strategijom za socijalno uključivanje Roma i Romkinja u Republici Srbiji za period od 2016. do 2025. godine i da je od ključne važnosti osnaživanje ranjivih kategorija, kako bi mogli da koriste raspoložive mehanizme zapošljavanja.\nPrethodni tekstZavršena grejna sezona\nSledeći tekstHarmonija Novog Sada


Udruženje radnika na internetu saopštilo je da im je Vlada Srbije poslala novi predlog za oporezivanje koji se skoro nimalo ne razlikuje od predloga o kojem su razgovarali na sastanku održanom 31. marta i odbili ga.\n“Udruženje radnika na internetu je odmah po održanom sastanku 31. marta kategorički odbilo taj predlog, a odbija i danas predloženi”, objavilo je Udruženje na svojoj Fejsbuk stranici.\nOgrađuju se od stavova UFPS\nPoručuju Vladi Srbije da se životima desetine hiljada radnika na internetu ne odlučuje kao na pijaci i da i dalje čvrsto stoje iza svojih zahteva.\nSa druge strane, jedno drugo udruženje, Udruženje frilensera i preduzetnika Srbije, saopštilo je ranije danas da je dobilo ponudu Vlade Srbije, i da su bili pozvani da pored Udruženja radnika na internetu učestvuju u pregovorima.\nPosle sprovedene ankete a prepoznajući potrebe frilensera, kako navode, UFPS je odgovorilo na ponudu Vlade Srbije sa predlozima koji su prihvaćeni, a one se prvenstveno odnose na to da se u potpunosti otpišu obaveze svim frilenserima čiji je iznos primanja na godišnjem nivou ispod 673.000 dinara.\nPrihvaćeno je da se frilenserima koji su zarađivali više od 673.000 dinara godišnje porezi i doprinosi obračunaju u skladu sa Vladinim predlozima, sa povećanjem normiranih troškova i neoporezivog dela, zatim ponište sva poreska rešenja izdata frilenserima u 2020. godini koja nisu konačna, i da se tim frilenserima vrši obračun u skladu sa izmenama koje je UFPS predložio.\nIstiču da je prihvaćeno i da se u celosti otpišu kamate na sva potraživanja prema frilenserima i odobri plaćanje na 10 godina bez kamate i da kašnjenje sa sobom ne povlači ukidanje pogodnosti plaćanja na rate.\nIsti princip obračuna do 1. oktobra 2021.\nTakođe, i predlog da se u periodu od oktobra 2020. godine do kraja septembra 2021. godine primenjuje isti princip obračuna poreza i doprinosa za frilensere je prihvaćen.\n“Vlada Republike Srbije je sugestije UFPS prihvatila u velikoj meri te je praktično izvršila otpis 100 odsto potraživanja Poreske uprave od 1. januara 2016. i nadalje do kraja septembra 2021. za sve frilensere koji su prihodovali do oko 57.000 dinara mesečno, osim onih frilensera kod kojih je već započeta kontrola 2020. godine, za koje se računa period od 1. januara 2015. godine. Vlada Srbije je u potpunosti otpisala dug svim frilenserima koji su zarađivali do oko 673.000 dinara godišnje. Isti model oporezivanja će se primenjivati za sve prilive u 2021. godini do 30. septembra”, navode u saopštenju.\nZa prelazni period od 30. septembra pa do 1. januara 2022., datuma stupanja na snagu zakona koji će uređivati prava i obaveze frilensera, primenjivaće se model Vlade bez normiranih troškova.\nNavode da su postigli i usmeni dogovor sa direktorkom Poreske uprave Draganom Marković da ukoliko se pojavi bilo kakav nesporazum da se otvara mogućnost UFPS da se direktno obrati i ukaže na konkretnu nepravilnost kako bi ista bila rešena u hitnom roku.\nUFPS je pozvan da učestvuje u radnoj grupi za izradu novog zakona.\n“Takođe, za budući period, frilenseri sa visokim iznosima će moći da se opredele da postanu preduzetnici ili pređu u d.o.o., a imamo uveravanja da će se obratiti pažnja da frilens-preduzetnici ne padnu test samostalnosti”, navode.\nUdruženje radnika na internetu: Dug neosnovan\nSa druge strane, iz Udruženja radnika na internetu ponavljaju da je navodni poreski dug neosnovan i da merama koje predlaže, Vlada pokušava da umanji bes radnika na internetu. Međutim, ona bes, naprotiv, podstiče, predlažući rešenja koja nam onemogućuju da nastavimo sa radom”, ističu.\nKažu i da je Udruženje preduzetnika i frilensera Srbije (UFPS), koje je prisustvovalo sastanku u zasebnom terminu, prihvatilo predlog “neznatno izmenjenog dužničkog ropstva koje se nudi radnicima na internetu”.\nTaj predlog obuhvata i poreski model koje će važiti od 1. oktobra nadalje, sve do donošenja novog zakona koji bi trebalo da reguliše zakonski i poreski status frilensera, i koji predviđa visoke procente tekućeg oporezivanja, koji će mesečne prihode smanjiti do 70 odsto.\nNavode da je UFPS 31. marta poslao svoj predlog Vladi po održanom sastanku i da se iz saopštenja tog udruženja, može zaključiti da su zajedno sa Vladom učestvovali u predlogu koji im je danas ponuđen.\nUdruženje radnika na internetu se javno ograđuje od takvih dogovora i odluka.


Ostali sportovi - Karate: Sedam medalja za "Dinamo" na prvenstvu Vojvodine\nTakmičari “Dinama” nastavljaju sa uspesima u finišu jesenje takmičarske sezone i dokazuju da su u odličnoj formi. Ovoga puta zablistali su jadeti, juniori i mlađi seniori na prvenstvu Vojvodine, koje je održano u Novom Bečeju.\nMladi talentovani takmičari Karate kluba “Dinamo” su ostvarili odličan uspeh i sa osvojenih sedam medalja bili jedan od najuspešnijh klubova na ovom takmičenju. Zlatne medalje osvojili su mladi reprezntativci Srbije, kadetkinja Minja Varsaković u kategoriji plus 54kg, kadet Darko Spaskovski u kategoriji minus 52kg i junior Uroš Petrovački u kategoriji minus 61kg.\nSrebrne medalje osvojili su mlađa seniorka Sanja Varsaković u kategoriji plus 68kg i junior Stefan Stanković u kategoriji minus 68kg. Bronzane medalje osvojili su: kadet Miloš Stefanović u kategoriji minus 57kg i junior Marko Puljarević u kategoriji minus 76kg.\nIako nisu osvojili medalju odlično su se borili i izborili plasman za prvenstvo Srbije, kadeti Nikola Ivanović, Aleksandar Zdešić i mlađi senior i Mihajlo Petković. Treneri Karate kluba »Dinamo« zadovoljni su nastupom svojih mladih talentovanih takmičara koji će novu proveru imati već narednog vikenda na prvenstvu Srbije u Beogradu.


PAO SAJT BORUSIJE: Više od 150 hiljada navijača ušlo u isto vreme, a razlog je... (VIDEO)\nNaslovna Fudbal PAO SAJT BORUSIJE: Više od 150 hiljada navijača ušlo u isto vreme,...\nBorusija rasprodala sve dresove iz ograničene serije, pao i sajt (FOTO: Guliver Images)\nZvanična internet stranica Borusije Dortmund je “oborena” zbog prevelike posete.\nViše od 150 hiljada navijača istovremeno je pokušalo da putem sajta kupi dres iz ograničene serije, koji je inspirisan onim iz 90-tih godina prošlog veka.\nSajt je pao, klub se zbog toga izvinio, a do dresa su došli oni najsrećniji.\nEkipa Edina Terzića je dres nosila ovog vikenda u ubedljivoj pobedi nad Verderom, od 4:1.\nNavijače Borusije ovaj dres je asocirao na godine uspeha. Titulu u Bundesligi osvojili su 1995. i godinu dana kasnije, a onda su 1997. pobedili Juventus u finalu Lige šampiona. Podsetite se finala u kojem je heroj bio Lars Riken, a konačan rezultat bio je 3:1.\nU ovom trenutku, Borusija je daleko od osvajanja titule. Vodeći Bajern ima 19 bodova više.\nPrethodni tekstPrvi čovek UEFA razočaran: Nisam znao da imamo toliko zmija blizu sebe…\nSledeći tekstNAVIJAČI OGORČENI: Kome smeta jaka FK Vojvodina?\nZofa 19/04/21 20:21 At 19/04/21 20:21\nStvarno ovi retro dresovi su prava stvar, toliko jednostavni a lepi🤩🤩🤩\nI Zvezda je u Evropi ove sezone imala retro dresove, i bili su fenomenalni👏\nDambo 19/04/21 20:20 At 19/04/21 20:20\nStvarno prelep dres, i ne čudi sto je toliki broj vernih navijaca Milionera pohrlilo da kupi ovaj dres\nKladionica Meridian - 8/05/21 10:03 0


Štamparija Nikitović - Izrada sajtova Uzice\nŠtamparija Nikitović je štamparija sa dugogodišnjim iskustvom i širokim asortimanom prizvoda. Tokom svog rada ostvarili su saradnju sa velikim brojem klijenata. Poželeli su da, prateći savremene trendove u štamparstvu i grafičarstvu, i zahteve klijenata, izrade veb sajt, jednostavnog dizajna, čiji će sadržaj biti obogaćen uvek ažuriranim pdf katalozima usluga i aktuelnim cenovnicima, kao i video prezentacijama samog procesa proizvodnje. Na taj način, potencijalni klijenti će uvek moći da saznaju kakva je trenutna ponuda, koje su trenutne akcije, koji su novi proizvodi u asortimanu štamparije.\nNaš tim je napravio novi sajt za štampariju Nikitović i na taj način usluge štamparije su postale bliže klijentima. Veb sajt smo povezali sa društvenim mrežama štamparije i time povećali broj poseta preusmerenih sa društvenih mreža. Time što smo ubacili kontakt formu na sajt, omogućili smo da sajt postane glavni medijum za komunikacju sa potencijalnim klijentima, a time smo povećali i broj upita i poziva.\nPISANJE KONTENTA: Prikupljanje svih potrebnih informacija i sadržaja neophodnog za izradu veb sajta. Klijent je zahtevao da se sav potreban info i fotografije preuzimaju sa društvene mreže Facebook, a sav pisani sadržaj da uradi contet writer.\nDIZAJN I RAZVOJ: S obzirom da klijent poseduje logo, sve boje koje se u njemu pojavljuju su dalje korišćene na sajtu: u headeru, glavnom meniju, mini elementima u tekstovima. Takođe, klijent je zahtevao da veliki udeo na stranicama čine fotografije njegovih dosadašnjih projekata, tako da je i tome posvećena pažnja prilikom dizajniranja veb sajta. Samom sadržaju sajta dodat je video zapis jednog od procesa proizvodnje.\nOPTIMIZACIJA SAJTA: Podešavanje SEO optimizacije kako bi sajt bio uspešno pozicioniran.\nPUŠTANJE LIVE VERZIJE I FINALNI KOMENTARI: Nakon puštanja finalne verzije, prikupili smo dodatne komentare od klijenta.\nUSPEŠNO KREIRANJE SADRŽAJA: Sadržaj na sajtu kreiran je vrlo jasno i sažeto, pa je sam proces pronalaženja određenog proizvoda, od strane potencijalnih klijenata štamparije, izuzetno lak i jednostavan. Fotografije koje zauzimaju veliki deo veb sajta, omogućavaju potencijalnom klijentu da doživi vizuelizaciju svojih potreba.\nJEDNOSTAVAN I EFEKTIVAN DIZAJN: Veb sajt je dizajniran tako da nudi informacije o kompletnoj ponudi usluga. Navigacija je jednostavna, a prikaz slika iz galerije je jasan. Grafika je kopmatibilna sa logom klijenta, što doprinosi boljem izgledu i funkionalnosti sajta.\nRESPONZIVNI SAJT: Sajt je zamišljen kao responsive, tako da se prilagođava rezoluciji uređaja sa koga se čita.\nUSPEŠNO REALIZOVANA OPTIMIZACIJA: Naš tim je pažljivo pristupio SEO-u, definisanjem važnih ključnih reči, tako da se veb sajt našeg klijenta visoko pozicionira u pretraživaču.


Javni dug BiH 34,7 odsto bruto domaćeg proizvoda - Istinito.com - Ne budi ovca!\nPočetna > BIH > Ekonomija > Javni dug BiH 34,7 odsto bruto domaćeg proizvoda\n16. Januara 2020. Istinito493Leave a Comment on Javni dug BiH 34,7 odsto bruto domaćeg proizvoda\nBiH, u poređenju sa drugim zemljama u tranziciji, ima umjerenu zaduženost, a nivo javnog duga uznosi 34,7 odsto bruto domaćeg proizvoda, navela je Direkcija za ekonomsko planiranje BiH u informaciji o fiskalnoj održivosti BiH u prošloj godini.\nU informaciji se podsjeća da je kriterijumima iz Mastrihta dug neodrživ ukoliko on prelazi 60 odsto BDP-a, te ističe da je, prema tom kriterijumu, dug održiv, a samim tim i fiskalna politika.\nIz Direkcije za ekonomsko planiranje navode da je fiskalna politika BiH održiva i “sa stanovišta budžetskih suficita kojeg bilježe sektori opšte vlade”.\nU informaciji se dodaje da su ostvareni suficit i održiv nivo javnog duga doveli do još jednog povoljnog pokazetelja održivosti, a to su smanjenje potrebe za finansiranjem.\nOno što bi se moglo identifikovati kao potencijalni rizici na fiskalnu održivost BiH u srednjem roku su ekonomski rast, budžetski bilans, povećanje udjela direktnog duga entiteta u ukupnom spoljnom dugu, povećanje servisa javnog duga, a naročito unutrašnjeg, kamatno opterećenje, kamatne stope, rizici deviznog kursa, rizik refinansiranja, ali i kreditni rejting.\nTagged bih istinito javni dug


Paralelne veze: Može li se voleti više ljudi? - Lifestyle - Ljubav & Sex - Vesti - Svet Plus\n10:27 29. JAN 2018.\nNa osnovu višedecenijskog istraživanja koje je radila shvatila je da se ljubomora javlja iz više razloga, a posesivnost i nesigurnost samo su neki od njih. Ljudi koji su, međutim, skloni paralelnim vezama sa nekoliko partnera, misle da voleti više od jedne osobe uopšte nije problem! Mnogi će se protiviti ovakvom izboru, ali stručnjaci tvrde da je moguće. Doktorka Elizabet Šef kaže da takva ljubav funkcioniše u porodicama, među prijateljima. Kada ovakav „tip“ ljubavi stavimo u kontekst partnerskih odnosa, mnogi su skeptični, ali istraživanja tvrde da je moguće.


Radio Šumadinac > Forum > OPŠTI FORUMI > Sport > Fudbal > Novo divljanje navijaca Galatasaraja,prekinut mec u Briselu\n26.11.2014 05:30 #1\nBelgijski sajt voeltbalkrant.com prenosi da je sudija bio primoran da prekine igru već na početku susreta nakon što su pristalice Galatasaraja ubacivali baklje na teren i izazvali incidente na tribinama.\nNavijači turskog kluba razvili su transparent s natpisom "svi ćete proći kao Marko", aludirajući na ubijenog navijača Crvene zvezde Marka Ivkovića, uz skandiranje "Ubij Srbina".\nTakođe su okačili zastave Turske, Albanije i samozvane republike Kosovo, uz neprestane provokacije.\nBelgijski sajt navodi da je utakmica nastavljena tek nakon što su dodatne snage bezbednosti uspostavile kontrolu situacije na tribinama.\nPristalice Galatasaraja sramotno su poneli u nedelju pred početak prvenstvene košarkaške utakmice sa Bešiktašom, kada su zviždali na minut ćutanja kojim je odata pošta ubijenom Ivkoviću, a večeras su pokazali da ne prezaju od daljeg nasilja.\nZadnji Post: 19.11.2014, 13:11


Xx Godišnji Eular Ov Evropski Kongres Reumatologije - Udruženje obolelih od reumatskih bolesti Srbije\nJul 28, 2019 Eular\nNastavljaju se projekti: EULAR-ova mreža pacijenata partnera u istraživanjima i Young PARE, kao i aktivnosti oko Stinove nagrade. Tema za esej Stinove nagrade u 2020. godini je: „Being a person with a rheumatic or musculoskeletal disease (RMD) – How my voluntary work benefits me“ ili u slobodnom prevodu „Biti osoba sa reumatskom ili mišićno-skeletnom bolešću - kako mi volonterski rad pomaže”.\n“Fizički I emocionalni teret uzrokovan od RA- rezultati ankete pacijenata i lekara u Evropi i Kanadi” - grupa internacionalnih autora, prezentovala R. Alten iz Holandije;\nKao jedna od vankongresnih aktivnosti održan je sastanak EULAR-ove studijske grupe za zajednička istraživanja. Kroz ovaj sastanak su predstavljene aktivnosti EULAR-a na uspostavljanju mreže pacijenata partnera u istraživanju i njihovoj edukaciji. Pacijenti partneri u istraživanju su osobe obolele od reumatskih bolesti koje su zainteresovane i obučene da učestvuju u istraživanjima kao ravnopravni članovi istraživačkog tima. Poslednjih nekoliko godina svi istraživači (reumatolozi, zdravstveni profesionalci…), koji konkurišu za finansijska sredstva kod EULAR-a, moraju imati u svom timu osobu obolelu od reumatskih bolesti. Pacijenti partneri u istraživanju daju svoje mišljenje kod tekstova koji prepričavaju studije, a namenjeni su širokom auditorijumu. Takođe, učestvuju u prevođenju stručnih preporuka na jezik koji bliži običnom narodu, u etičkim komitetima, različitim odborima... U EULAR-ovoj mreži ima 40 aktivnih pacijenata partnera u istraživanju i za njih će biti organizovana još jedna edukacija u oktobru 2019. godine u Pragu. Tokom ovog sastanka izneta su iskustva Holandije, koja ima vrlo razvijenu mrežu pacijenata partnera u istraživanju, ali i predstavljeni izazovi sa kojima se součila Rumunija, kada su želeli da osnuju sličnu nacionalnu mrežu. U budućnosti EULAR će imati online kurs za sve one koji žele da se edukuju i dobiju sertifikat za pacijenta partnera u istraživanju.


Google i YouTube će zabranjivati sadržaj sa netačnim informacijama o klimatskim promjenama | MC_ONLINE\nIz Googlea je saopšteno da će prikazivanje oglasa i drugog sadržaja sa netačnim informacijama o klimatskim promjenama biti zabranjeno na YouTubeu, piše BBC.\nZabrane će obuhvatiti videozapise i oglase koji su, kako se navodi, u suprotnostima sa “naučnim konsenzusom o postojanju i uzrocima klimatskih promjena”, a za uklanjanje takvog sadržaja će se osim ljudskih napora koristiti i automatizirani alati.\nNova politika Googlea će se, kako piše BBC, primjenjivati na sadržaj koji govori da su klimatske promjene prevara, kao i na tvrdnje koje poriču trendove o globalnom zagrijavanju i one koje kažu da ljudi doprinose klimatskim promjenama.\nNavedene promjene će značiti i da se putem YouTubea neće moći zarađivati od oglašavanja za sadržaje koji poriču klimatske promjene.\nPrema pisanju BBC-a, američka nevladina organizacija Avaaz koja se, između ostalog, bavi problemima o klimatskim promjenama, prošle godine je optužila YouTube da potiče širenje netačnih informacija o klimi putem svog programa za monetizaciju. Osnivač Avaazovog projekta o dezinformacijama Fadi Quran je rekao da bi poricanje o klimatskim promjenama moglo promijeniti tok ekonomije, navodeći da je sve više netačnih informacija o toj temi.\nCilj nove politike Googlea je, kako piše BBC, da na svojim platformama stane u kraj netačnim sadržajima o klimatskim promjenama koji privlače preglede, lajkove, a time i novac putem oglašavanja.\nBBC piše da su kritičari uputili poziv društvenim mrežama da se na isti način kao Google uhvate u koštac sa netačnim informacijama o klimatskim promjenama, kao i lažima o pandemiji koronavirusa. To bi uključivalo označavanje lažnih podataka, poništavanje videozapisa i sadržaja koji dovode u zabludu o klimatskim promjenama pomoću algoritama web lokacija tako da se oni ne preporučuju korisnicima.\nOvu odluku su pozdravili i iz organizacije Greenpeace navodeći kako to ipak nije dovoljno da se zaustavi ogromna količina dezinformacija o klimi i okolišu na platformama velikih tehnoloških kompanija.\nEkološke teme većinom zanimljive bh. medijima samo kad se desi incident\nPretučeni novinari koji su snimali dokumentarac o nelegalnoj sječi šume u Rumuniji


(VIDEO) Potpisan Sporazum između lokalne samouprave i Privredne komore Sombor - www.025.rs\nHomeKULADRUŠTVO(VIDEO) Potpisan Sporazum između lokalne samouprave i Privredne komore Sombor\n01/11/2018 admin DRUŠTVO, KULA, NASLOVNA 0\nPredsednik Privremenog organa opštine Kula, Velibor Milojičić i direktor Regionalne privredne komore Sombor Zoran Bulatović, potpisali su danas u Svečanoj sali opštine Kula Sporazum o poslovno-tehničkoj saradnji. O tome šta je cilj ovog Sporazuma i koje konkretne aktivnosti on predviđa, saznali smo od njegovih poptisnika.\n„Sve je u cilju poboljšanja kvaliteta života na teritoriji opštine Kula, nova radna mesta, poboljšanje uslova za poslovanje, znači sve zaista kako bi poboljšali da se kvalitet života podigne na jedan viši nivo“, rekao je Milojičić.\nOn je takođe izrazio veliku zahvalnost Bulatoviću i naglasio kako su uvek imali odličnu saradnju sa Regionalnom privrednom komorom.\n„Cilj je da radimo u interesu privrede i privrednika. Današnje potpisivanje ugovora sa lokalnom samoupravom Kula, jeste pre svega da zajednički radimo na unapređenju poslovnog okruženja i privrednog ambijenta, olakšanje mogućnosti da privrednici dobiju blagovremene informacije i omogućimo ono što je potrebno da njima olakšamo poslovanje. Privredna komora i lokalna samouprava nisu konkurencija, oni su prirodan partner i ta saradnja će jasno biti definisana ovim sporazumom“ kaže Bulatović. On takođe dodaje da je potpisivanje sa Kulom finale, nakon potpisivanja sa Apatinom i Odžacima, te da je tima zaokružena ukupna saradnja Zapadnobačkog okruga. Istakao je i to da će u vrlo kratkom roku biti potpisan sporazum sa Privrednim sudom u Somboru, pre svega sa akcentom na medijaciji u privredi, što će omogućiti viši kvalitet pošto će se smanjiti pritisak na sudove i troškove parničnih postupaka.\nBulatović je ovom prilikom najavio i Sajam hrane, za koji je organizovan besplatan prevoz. Na ovaj način, mali preduzetnici i privrednici moći će da promovišu svoje proizvode i uz pomoć lokalne samouprave sutra budu prepoznati kao proizvođači kvalitetnih proizvoda.\nprivredna komora sombor\nNastavljeno čišćenje atmosferskih kanala u Ruskom Krsturu\nNajavaljena izrada sektorske strategije o ruralnom razvoju\n09/02/2018 redakcija 0\nDanas je održana konferencija u okviru projekta „Sektorska strategija ruralnog razvoja sa akcionim planom 2018-2020“. Aktivnosti na realizaciji projekta je […]\n03/04/2019 redakcija 0\nGrađani koji su u 2018. godini ostvarili dohodak veći od trostrukog iznosa prosečne godišnje zarade po zaposlenom u Srbiji, odnosno […]


Uoči NBA utakmice zaigrali srpsko kolo - Glas Srpske\nUoči NBA utakmice zaigrali srpsko kolo\nAgencije 26.02.2019 21:04\nPred početak utakmice Bulsa i Milvoki Baksa, na parketu “Junajted centra” u Čikagu, dogodio se nesvakidašnji spektakl!\nJednim od američkih hramova košarke zaorilo se “Igrale se delije”, a 130 članova ansambla “Soko”, najstarije srpske folklorne grupe u Sjevernoj Americi, izašlo je na parket i u nošnjama i opancima zaigralo kolo.\nNikada se ranije nije dogodilo da se u areni u kojoj se igraju NBA utakmice začuju zvuci harmonike, srpskog folklora i narodne igre. Iako je Čikago poznat po brojnoj srpskoj zajednici, kao i velikom broju kulturno-umjetničkih društava koja njeguju našu tradiciju, ovo je, po riječima mnogobrojnih Srba iz dijaspore, jedinstven događaj.\nNa društvenim mrežama dijelili su se snimci i komentari pošto se na parketu “bikova” sve treslo od “moravca” i “valjevske podvale”. Iznenadni program, u kom su učestvovali mališani i tinejdžeri trajao je desetak minuta i oduševio je sve najvijače.\nU košarkaškoj utakmici koja je imala nesvakidašnji uvod pobijedio je Milvoki rezultatom 117 – 106.\nSrpsko omladinsko kolo - SOKO je folklorna grupa pri Staroj crkvi Vaskrsenja Hristovog, osnovano 1962. godine u Čikagu. A kako na njihovom sajtu piše, nastoje da kroz igru i pjesmu očuvaju narodnu tradiciju među Srbima u Čikagu i Sjevernoj Americi. Ovu folklornu grupu čine djeca svih uzrasta, a učestvuju na događajima kulturnih i vjerskih organizacija. Trenutno broje više od 80 aktivnih igrača, među kojima je najaktivnija omladinska grupa. Povremeno odlaze na turneje po Srbiji, učestvuju na festivalima, obilaze crkve, manastire.


DF Novi Grad: Pod hitno riješiti problem pijace u Švrakinom selu – Kantonalni odbor Demokratske fronte Sarajevo\nDemokratska fronta Novi Grad Sarajevo poziva Ministaratvo prostornog uređenja, građenja i zaštite okoliša Kantona Sarajevo i Općinu Novi Grad Sarajevo da pod hitno riješe problem pijace u Švrakinom Selu.\nVeć godinama ovaj objekat je potpuno neuvjetan i napušten te je potencijalni izvor zaraze i drugih opasnosti za stanovnike ovog naselja.\nMladen Josipović, stanovnik Švrakinog Sela, kao i njegove komšije izražavaju zabrinutost za zdravlje stanovnika ovog naselja, a posebno djece koja žive u blizini ili prolaze u obližnju školu.\n“Nevjerovatno je da nekoliko tzv. privatnika i vlasnika prostora u sklopu pijace ne poduzimaju ništa da zaštite građane od mogućnosti zaraze, povreda i sl. Ono što je još čudnije je da iako je Općina Novi Grad Sarajevo više puta donosila rješenje o rušenju ovog nakaznog objekta, nadležno ministarstvo je pobijalo tu odluku u korist nekoliko privatnika. Logika i zakon kažu da nikom nije dozvoljeno ugrožavati ljudski život, a ipak ministarstvo pobija odluke i rješenja Općine. Općina, Savjet mjesne zajednice kao i građanstvo su više puta iskazivali nezadovoljstvo i ulagali inicijative, ali izgleda da je interes privilegiranih pojedinaca iznad svega. Građani će preduzeti sve ostale legalne radnje da se ovaj problem riješi, da se pijaca ukloni i prostor ogradi. Ovim putem pozivam nadležno ministarstvo da pročita krivični zakon i donese odluku u korist stanovnika Švrakinog Sela”, kaže Mladen Josipović.\nDemokratska fronta Novi Grad Sarajevo naglašava da bi ovom problemu što prije trebalo pristupiti kako bi se spriječile eventualne kobne posljedice po građane. Okretanjem glave od problema on neće nestati, nego bi samo mogao postati još veći. Zato je potrebno da se razumiju i uvaže opravdani strahovi stanovnika Švrakinog Sela i hitno uredi prostor pijace.\nDF Kanton Sarajevo 5. Decembra 2017. 5. Decembra 2017. headline, općinski odbor demokratske fronte novi grad sarajevoNo Comments on DF Novi Grad: Pod hitno riješiti problem pijace u Švrakinom selu


"Ako struka kaže da treba da zaštitimo zdravlje ljudi po bilo koju cenu, mi ćemo to i uraditi" - alo.rs\nAUTOR: Alo.rs/M.Lj. DATUM I VREME: 01.12.2020. 10:26\n"Virus se menja i mi moramo da se menjamo s njim", poručio je Vulin.\nAko struka kaže da treba da zaštitimo zdravlje ljudi po bilo koju cenu, to ćemo i uraditi, poručio je danas ministar unutrašnjih poslova i član Kriznog štaba Aleksandar Vulin i istakao da je zatvaranje najteži scenario.\n"Predsednik Vučić je veoma jasan, moramo da se borimo da sačuvamo svoju ekonomiju, ali ćemo poslušati struku. Ako struka kaže da treba da zaštitimo zdravlje ljudi po bilo koju cenu, mi ćemo to i uraditi. Nije na nama da odlučujemo, poštujemo lekare, one koje odlučuju o tome, a predsednik Vučić je uključen svaki dan", rekao je Vulin za TV Prva na pitanje da li Srbiji preti zatvaranje.\nOn je naglasio da "borba protiv Kovida-19 nije nešto što je zapisano u kamenu".


Naša stranka: Zašto SDA ne poštuje presude Ustavnog suda FBiH o šumama? | Krupljani.BA\nNaša stranka: Zašto SDA ne poštuje presude Ustavnog suda FBiH o šumama?\nPovodom saopćenja presude Ustavnog suda FBiH po apelaciji načelnika Bosanskog Petrovca, a u vezi sa pitanjem prava na upravljanje šumama, oglasio se Zdravko Radošević, predsjednik Odbora Naše stranke u Bosanskom Petrovcu.\n„Inicijativa o zaustavljanju sječe šuma u Bosanskom Petrovcu koju je, nedavno, podnio načelnik Zlatko Hujić bila je u interesu građana Petrovca koji godinama nemaju koristi od te sječe, budući da sav profit ide u kantonalnu centralu. Da je inicijativa i ustavno ispravna pokazala je presuda Ustavnog suda FBiH, koja je saopćena 19. januara ove godine, a kojom se utvrđuje da je Zakonom o šumama USK, koji je omogućio Kantonu da upravlja šumama, povrijeđeno pravo na lokalnu samoupravu“, kazao je Radošević.\n„Vijećnici u OV Bosanski Petrovac, koji su odbili tu inicijativu (SDA, SDP, SBB, A-SDA, DF i SNSD), pokazali su da su samo deklarativni borci za lokalnu zajednicu i njene interese, odnosno da su slijepi poslušnici stranačkih centrala i interesnih krugova, kojima je u cilju da u lične svrhe iskorištavaju šumska bogatstva, koja pripadaju svim građanima“, dodao je.\n„Podsjećamo da, osim ove posljednje, postoje i presude Ustavnog suda FBiH iz 2007. i 2009. godine, kojima je utvrđeno da je Zakonom o šumama USK i Zakonom o imoviniUSK povrijeđeno pravo općina na lokalnu samoupravu“, pojasnio je Radošević.\n„Stranci demokratske akcije, koja kontroliše procese u USK, bila su povodom odluke Ustavnog suda BiH o Danu RS-a puna usta priče o tome kako se presude Ustavnog suda moraju provoditi. Mi u Našoj stranci se slažemo s time, te tražimo od SDA-ove Vlade USK da provede presudu Ustavnog suda FBiH, kojom je utvrđeno da je Zakon o šumama USK protivustavan, i da obustavi protivzakonitu i protivustavnu eksploataciju šumskih bogatstava u Bosanskom Petrovcu, dok se, kako to Ustav nalaže, šume ne prepuste općinama na upravljanje. Neka SDA ovdje pokaže da li im je bitnija država BiH i njen Ustav, ili su za protivustavno kontrolisanje prirodnih resursa“, zaključio je Radošević.